text:
Vælkomin 3. desember 2015
Eg skal vegna Almannamálaráðið, MBF og Ráðið fyri Brekað bjóða øllum at vera hjartaliga vælkomin. Eg gleðist um, at tað eru so nógv møtt til dagin í dag, nú vit varpa ljós á, at tað í dag er altjóða brekdagur. Eg haldi, at vit ordiliga eiga at blása henda dagin upp, og royna at fáa so nógv uppmerksemi sum møguligt um viðurskifti hjá teimum, ið bera brek.
Ofta haldi eg, at tað er ikki manglandi vilji frá samfelagnum sum so, sum ger, at fólk, ið bera brek ikki altíð hava nóg góðar umstøður. Men heldur er tað manglandi vitan, upplýsing og gáloysni – og jú eisini manglandi respekt, sum manglar, fyri at fáa nøktandi liviumstøður ella liviumstøður, sum eru líka góðar, sum hjá hinum borgarunum í okkara samfelag.
Fyri at fáa hesa javnvág er neyðugt at varpa ljós á viðurskifti hjá teimum, ið bera brek og tryggja, at hetta ljós nær út í allar krókar. Hetta er júst eitt av endamálinum við degnum vit halda í dag.
Vit hava eina spennandi skrá fyri framman, sum lýsir ymiskar umstøður, tá tað snýr seg um viðurskifti hjá teimum, ið bera brek. Og eg fari at bjóða landsstýriskvinnuni í almannmálum Eyðgunn Samuelsen at seta dagin. Ger so væl.
***
Síðani tók Barbara saman um dagin:
Takk fyri øll tey fantastiska góðu og læruríku innleggini í dag. Og takk til allar okkara kreftir í føroyska samfelagnum, sum leggja orku í at vinna øllum jøvn rættindi og møguleikar.
Brekpolitikkur eigur at vera allastaðni í okkara samfelag. Í vinnulívinum, skúlalívinum, í frítíðarlívinum o.s.fr. Vit hava í dag hoyrt landsstýriskvinnuna greiða frá teim tiltøkum, hon ætlar at seta í verk innan brekøkið. Øll hava tey eitt endamál, og tað er at betra um viðurskiftini. Vit vóna, at Eyðgunn Samuelsen kemur á mál við ætlanunum, tí tær fara at muna.
Vit hava hoyrt um Barcelona, og hví hesin býur er undangongubýur og sæð, hvussu ferðavinnan arbeiðir fyri at gera okkara land atkomiligt fyri okkara egnu borgarar og fyri ferðafólk, sum koma úr útlondum. Og tað er sera gott og livir eisini upp til ásetingarnar í grein 30 í breksáttmálanum um, at vit skulu tryggja, at fólk, ið bera brek, sleppa til frítíðar- og ferðamannastøð.
Vit hava eisini hoyrt Clear Comm greiða frá teirra samskiftisamboði, sum vit kunnu vera sera errin av. Eitt framkomið amboð, sum er ment í Føroyum, og sum gagnar einum ofta gloymdum samfelagsbólki. Tað er sera gott. Eg vóni, at tit náa langt við hesum samskiftisamboði, og at tað letur seg upp ein nýggjur heimur fyri fleiri. Tí samskifti er so sera grundleggjandi fyri lívsgóðskuna. Bæði fyri persónin sjálvan og fyri avvarðandi og onnur. Tað hevur Aimi Justinussen so meistarliga greitt okkum frá og lýst, hvussu støðan hjá Brandi hevur verið, og hvussu hon er batna, tí nú ber so smátt til at samskifta við hann.
Vit hava eisini hoyrt um gerandisdagin hjá Øssuri Ábraham, og hvussu familjan og onnur hava skipað so fyri, at øll fáa sum mest burtur úr og kunnu fegnast um at hava ein góðan gerandisdag. Takk fyri at tit vilja geva okkum innlit í tykkara gerandisdag, tað er við til at skapa størri forstáilsi millum fólk.
Eg havi lært sera nógv og verið við til at seta fleiri týdningarmikil evnir á skránna, sum forkvinna í Ráðnum fyri Brekað. Um eg skal taka samanum, so er tað EITT orð, sum eg haldi, er avgerðandi fyri viðurskiftini hjá teimum, sum bera brek. Tað er orðið hugburður.
Hugburðurin er avgerðandi fyri, hvussu vit handla, og hvørjar avgerðir vit taka. Og eg tori at siga, at hugburðurin til brekpolitikk er ikki serliga góður ella jaligur, tí um so var, høvdu okkara borgarar, sum bera brek, havt betri liviumstøður.
Gamaní er hugburðurin broyttur seinastu 50 árini til tað betra. Men vit skulu minnst til, at hugburðurin broytist ikki nevnivert við einans at broyta orðini ella heitini, vit gjøgnum tíðirnar hava sett á tey, sum bera brek.
Í einum lítlum samfelagi sum okkara ber væl til at broyta hugburð skjótt. Tað hava vit sæð fleiri ferðir fyrr. Fara vit nóg langt aftur í tíð, so kundu fólk ikki blíva gift, um tey vóru ognarleys. Hetta er óhugsandi í dag. Fram til fyrst í 80´unum var trygdarbelti ella bilbelti eitt fremmant orð. Bilar koyrdu inni í býnum og millum bygdir við fúkandi fer og ongin sat í trygdarbelti. Hetta er óhugsandi í dag. Tá var eisini tabu at tosa um samkynd. Mitt í 90’unum bar til at roykja allastaðni. Í bussum, flogfari o.s.fr. Hetta broyttist yvir bert heilt fáar mánaðir.
So jú, tað ber væl til at fáa fólk at hugsa øðrvísi. Men tað kemur ikki av sær sjálvum. Tað skal ein málrættaður innsatsur gerast. Vit mugu viðganga, at fólk, ið hava brek eru ikki nóg væl integreraði í samfelagið. Hvussu ofta síggja og hoyra vit til dømis fólk, sum bera brek í miðlunum, bæði í sjónvarpssendingum, í barnasendingum, á netinum og í prentaðum miðlum o.s.fr. Og hvussu ofta verða teirra viðurskifti lýst í miðlunum? Eg trúgvi, at bara hetta hevði kunna verið við til at skapt ein jaligan hugburð.
Okkara mál má vera at fáa politikkarar og fólk annars at hava ein hugburð, sum ber í sær, at fólk, ið bera brek skulu hava møguleika at luttaka í øllum viðurskiftum, ájavn við onnur. Í vinnulívi, skúlalívi, frítíðarlívi o.s.fr. Tað skal vera ein sjálvfylgja at fólk, ið bera brek hava eitt arbeiði, hava útbúgving, fáa upplæring og menning o.s.fr. Alt eftir hvørjir førleikar tey hava. Tað eigur at vera ein náttúrulóg, at allir borgarar eru javnt settir. Tað er eingin náttúrulóg, sum forðar hesum.
Ein góður tummulfingur regul í tílíkum etiskum málum er at viga spurningar upp í móti hvørjum øðrum. Vit kundu t.d.spurt: Hvør fær skaða av, at tann, ið ber brek fær javnbjóðis umstøður?.
Ella vit kundu spurt: Um tann, ið ber brek hevur javnbjóðis umstøður, er hann tá til boga fyri nakran?
Nei, sjálvandi er hann ella hon ikki tað. Og tí eigur tað at vera ein sjálvfylgja at tey, ið bera brek vera roknað inn á sama hátt sum onnur.
Eg fari at nýta høvi at takka fyri meg, nú eg havi verið forkvinna í Ráðnum fyri Brekað í skjótt 10 ár. Hetta hevur verið ein sera lærurík og góð tíð. Landsstýriskvinnan fer nú fyrsta dagin at seta nýtt ráð og fari eg at ynskja teimum gott arbeiðslag og góða eydnu.
Takk fyri.
Barbara á Tjaldrafløtti


c: text/html

text:
25. Feb 2017
Tíðliga mánamorgunin 20. februar dróg Julius Olsen sín síðsta andadrátt.
25. Feb 2017
Áhugin millum gentur á Toftum, at spæla fótbólt er vaksin seinnu árini og vit eru sera glað og vóna, at hetta kann halda áfram. Avtalað er gjørd við tveir sera góðar venjarar til at menna hesar gentur.
21. Feb 2017
Í gjár skrivaðu tvier leikarir undir sáttmála fyri komandi kappingarár.
20. Feb 2017
Vit kunnu í kvøld báða frá at 2.deild hava fingi nýggjan venjara,
og talan er um 26 ára gamla Arthur Højgaard.
18. Feb 2017
Ludaseðlanir hjá B68 eru trektir og vinnarnir eru...
16. Feb 2017
U10 dreingir hava fingið tríggjar fantastiskar venjarar í Dávur R. Hansen, Atla F. Johansen og Hera Danielsen. Vit eru sera glað fyri, at teir vilja hjálpa hesum dreingjum við menningini og fótbóltsáhuganum. Hesir, Dávur, Atli og Heri eru menn í kunna skapa eitt gott fótbóltsumhvørvi...
15. Feb 2017
B68 hevur sett nýggjan samskipara, Maria Joensen hevur valt at taka av hesi avbjóðingini.
14. Feb 2017
Leygardagin verður skipað fyri árligu fótbóltskappingini hjá venjarafelagnum,
VFF Cup, og nú er greitt hvørji lið koma at hittast.

robotstxt: allowed

filter: keep


text:
Babtistisk kirkja sigur, at samkynd ikki eru til; einans menn og kvinnur, ið “taka lut í “ósømiligum” og immoralskum gerðum.”
Um vit nú seta teirra fordømandi hatur til síðis eina løtu, so er hetta heilt einfalt ein sjálvmótsigandi pástandur á einum grundleggjandi logiskum støði.
Orð sum “ósømiligt” og “immoralskt” eru í hesum høpinum einans virðislødd orð uttan nakað upplýsandi innihald. Um eg fortelji tær, at eg havi sæð ein “ódámligan” mann í reyðum frakka, heldur enn at eg bara havi sæð ein mannn í reyðum frakka, havi eg ikki givið fleiri upplýsingar um hvat eg sá. Eg havi bert givið ein eyka upplýsing um mínar persónligu meiningar ella kenslur í mun til, hvat eg sá.
Um vit taka burtur virðisløddu orðini hjá babtistisku kirkjuni og taka støðu til hvørjar gerðir, tey sipa til, er pástandurin at “ongi samkynd eru til, bert menn og kvinnur, ið hava romantisk forhold og kynslív við – og annars tokka til – aðrar menn ella kvinnur av sama kyni.”
Og tað er í høvuðsheitum hvat orðið “samkynd” merkjur undir øllum umstøðum.
Vit kundu tað sama sagt “ongi kristin eru til, bert fólk, ið trúgva uppá og tilbiða Jesus” ella “ongir gamlir dreingir eru til, bert menn yvir 30, ið framvegis eru ógiftir.”
Onki vatn er til, bert H2O mýl.


text:
Føroyar vunnu 3½-½ á Jersey í triðja umfari á talvolympiaduni í Aserbadsjan í gjár. Jóan Hendrik Andreasen vann fyrst á 3. borði. Okkara maður var við svarta fólkinum ágangandi í fronsku byrjanini, og fekk straks góða støðu. Hann herjaði á kongsmegin, mótstøðumaðurin tók eina offraða finnu, men hon var eitrað, og so var ballið búið.
Eftir stórsigurin á Jersey er greitt, at Føroyar fáa Ísland í fjórða umfari á talvolympiaduni í Aserbadsjan í dag, mánadagin.
Tað verður vorðið sum avbjóðing. Ísland hevur ríka talvsøgu og hevur verið fremsta talvtjóð í heiminum eftir fólkatalinum. Glæsisligasta tíðarskeiðið í íslendskari telving mundi vera í 80-unum. Tá mannaðu teir seg við stórmeistarum á hvørjum borði, og endaðu nummar fimm á talvolympiaduni í Dubai í 1986.
Føroyar fingu óvæntað javnleik 2-2 móti Íslandi á seinastu olympiaduni í Tromsø í 2014. Olaf Berg vann, og John Rødgård og Høgni Egilstoft Nielsen telvaðu javnt. Helgi Dam Ziska tapti ta ferðina fyri Hannesi Stefanssyni, sum í nøkur ár hevur verið fremsti telvari hjá íslendingum. Londini møttust aftur í EM-kappingini í Reykjavík í fjør, men tá fekk Ísland revansju og vann 3½-½. Bara Helgi Dam Ziska helt tørn - aftur móti Hannesi Stefanssyni á 1. borði. Annars møttust Føroyar og Ísland eisini í síðsta umfari á talvolympisku leikunum á Mallorca í 2004. Tá vann Ísland 3-1. John Rødgård og Hans Kristian Simonsen fingu remis.
Dysturin ímóti Íslandi byrjar um middagsleitið í dag.
Lesið meira á Faroechess


text: Robert's Western World er ein handil, sum selur stilvar á Broadway í Nashville. Men tey selja eisini pylsur, búffar og øl. Og so hava tey ein pall, har tónleikarar kunnu koma inn og spæla. Sama er galdandi fyri allar handlar, sum eru á Broadway í Nashville. Beint innan fyri handilsgluggan er ein pallur, har altskyns orkestur spæla og vóna at verða spottaði av onkrum góðskunjósnara, talentspeidara. Nógv eru um boðið og stuttligt er at ganga frá hurð til hurð og hoyra tónleikin renna saman, til vinstru og høgru. Eitt kakofoniskt upplivilsi. Beinan vegin tapti Tootsie's dystin, og sum frá leið varð tað Robert's Western World, ið vann. Her var inniverðandi, hugnaligt, og tónleikurin kom til sín rætt. Gittarleikarin, 25 ára gamli JD Simo, var nakað so forferdiliga hugtakandi. Hann kundi vinda eina solo úr coverløgum hjá Johnny Cash og Allman Brothers. Næsta hølið, Layla's Bluegrass Inn, var ikki verrið. Her spældi eitt kvinnuorkestur so tað stóð eftir í. Fíólspælarin, Karen Pendley, var framúr. Hon var beint komin úr Noregi. Kanska gav tað henni flog undir afturpartin, tað ljóðaði í hvussu er so. Broadway í Nashville er ikki á miðari leið, tað er vist.


text:
Vit eru ikki nøgd við úrslitið í dag. Fyri aðru ferð í líka nógvum dystum, hava vit verið á sigurskós men klára at tveita alt frá okkum og enda við at tapa uttan møguleika at koma aftur í aftur.
Christian legði okkum annars framum við brotssparki beint fyri hálva tíman eftir at dagins maður, Jógvan Rói Davidsen, varð feldur í brotsteiginum. Hóast vit vóru frammanfyri var eyðsýnt at okkara leikarar vóru nakað fjáltursstungnir og ivasamir.
Vit høvdu okkara møguleikar tó, og var heppnið við okkum fingu vit eitt mál afturat. Endin var tó at ÍF, í sinum næsta rættuliga álopi janvaði. Beint fyri hálvleik var ein bóltur spældur inn til Lawal sum vendur sær frá verjuni og sendir bóltin í málið.
Vertirnir løgdu nógv fyri frá byrjan av seinna hálvleiki. Nú vóru vit niðri á knøunum so umráðandi var at smíða meðan jarnið var heitt.
Vit kláraðu tó at standa ímóti og sjey minuttir eftir tímaslagið legði Jákup F. Hansen, ið var ein av okkara betru monnum, okkum framum eftir horna.
Nú trúðu vit, at okkara menn fóru at koyra tað heim. Men tíverri hendi tað mótsatta. Akkurát sum móti B36 minstu vit alt á gólvið og eftir bara nakrar fáar minuttir var ÍF á odda.
Aftur var Lawal sendur avstað. Vit megnaðu ikki at verja fyri og leysur móti Teiti var einki at gera. 3-2 málið var tó ein klárur dómara-brølari. Hóast okkara verjuleikari heilt greitt verður skumpaður í ryggin og tí ikki fær bóltin burtur, sleppur Bogi R. Petersen og skora.
Seinasta málið hjá vertunum var tó væl avgreitt. Úti í okkara høgru síðu og umringaður av trimum verjuleikarum, megnar Lawal at senda bóltin flott í handaru síðu av málinum uttan møguleika hjá Teiti.
Gott avrik av ágrýtna áleyparanum, men ikki so patent av okkara verjuleikarum.
Samanumtikið mugu vit bara staðfesta tað sum vit jú longu vistu, at langt er millum top- og bontstøðið. Tað mugu vit so bara taka við og saðla hestin av nýggjum
Men, gongdin skal nokk venda og lagið finnast aftur, og hóast alt mugu vit fegnast um, at okkara unga og óroynda lið liggur betri fyri enn væntað áðrenn kappingin byrjaði.
Sunnudagin komandi er aftur ein sera torfør uppgáva fyri framman. Tá skulu vit til Gøtir har oddaliðið Víkingur tekur ímóti í steypakappingi.
Tað verður so ein nýggj uppgáva sum vit longu nú byrja at gleða okkum til.
KOYR Á, HB !!!!
HAGTØLINI
Effodeildin, 9. umfar sunnudagin 1. mai 2015 kl. 15.00 í Fløtugerði
ÍF – HB 4-2 (1-1)
0-1 Christian R. Mourtisen (br.) 27’
1-1 Adeshina Lawal 45’
1-2 Jákup F. Hansen 67’
2-2 Adeshina Lawal 70’
3-2 Bogi R. Petersen 77’
4-2 Adeshina Lawal 81’
Liðið: Teitur M. Gestsson – Ári Mohr Jónsson Jákup F. Hansen, Bartal Wardum , Jógvan Rói Davidsen, Pál Mohr Joensen (Ari Mohr Olsen 43 (Adrian Justinussen 86)), Trónur Jensen, Christian R. Mouritsen (liðsk), Rókur av Fløtum Jespersen (Poul Ingason 77), Teit Jacobsen og Øssur Dalbúð
Óbrúktur eykaleikari: Niklas Thomsen og Magnus Egilsson
Gult kort: Poul Ingason
Á beinkinum: Jan Dam, Albert Ellefsen, Tróndur Vatnhamar, Heðin Weihe og Uni Nielsen
Dagsins maður: Jógvan Rói Davidsen
Dómari: Kári J. á Høvdanum
Hjálpardómarar: Andreas Petur Hansen og Jan Hermansen
4. dómari: Janus Fossdalsá


text:
Brúgv sett upp í miðbýnum í Klaksvík
Í morgun varð brúgvin sett upp tvørturum áarmunnan, har Ósáin rennur út á Vágna. Tað upplýsir Klaksvíkar kommuna...
Zenobia: Ein grafisk søga um flóttafólkalagnur
Zenobia er heitið á bók, ið Bókadeild Føroya Lærarafelags hevur givið út. Tað er ein grafisk søga um flóttafólkalagnur...
Átta miðlar hava søkt um miðlastuðul
Tá freistin at søkja miðlastuðul fyri 2017 var úti fríggjakvøldið 17. november á midnátt, vóru átta umsóknir komnar inn...
Miðnámsrit um undirvísing, læring og eftirmeting
Miðnámsrit 2017 er greinasavn, sum viðger námsfrøðiligar og fakligar spurningar um undirvísing, læring og eftirmeting...


text:
Góðu foreldur 26. mars 2107
Av tí at tað gekk so gott við tombolanum seinast, verður einki tombola nú fríggjadagin 31. mars. Men okur hava eitt 7. apríl. Okur hava fingið 10 íløt og ætla at hava 20 aftrat. Helst so stór sum møguligt. Fara at baka smákøkur í íløtuni. Kunnu tykor, sum hava íløt, koma við teimum.
Ein kunnandi fundur verður um túrin áðrenn okur fara. Kanska er tað best, at næmingarnar hava mastercard við sær, og tí mugu tey, sum vilja hava eitt mastercard bíleggja sær eitt. Tað tekur 7-10 dagar at fáa kortið. Hetta er ikki eitt krav, men nokk betur enn at ganga við nógvum kontantum peningi uppi á sær.
Vinaliga Diana, Connnie og Marius


text:
Nordahl Grieg var norðmaður, føddur í Bergen í 1902. Hansara fulla navn var Johan Nordahl Brun Grieg. Hann las málfrøði og starvaðist sum blaðmaður. Nordahl Grieg ferðaðist víða um í Evropa og var eisini í Kina og Sovjet sum blaðmaður. Hann var kendur sum ein anti-fasistiskur høvundur, ið var hugtikin av kommunismuni.
Tá Noreg í 1940 varð hersett av týskarum, flýddi Nordahl Grieg til Ongland. Har varð hann útbúgvin offiserur og var við flogførum hjá teimum sameindu sum krígskorrespondentur í fleiri bumbuálopum yvir Týsklandi. 2. desember 1943 var hann skotin niður í einum álopi á Berlin. Hann liggur grivin í eini týskari hópgrøv.
Sum rithøvundur var hann sera virkin og skrivaði m. a. skaldsøgur, yrkingar, leikrit og greinar.


text:
31. mai 2006 meldaði Peter Østergaard, deildarleiðari á Heilsufrøðiligu starvsstovuni Sundshaga í Sandavági fyri djórapínslu, tá fleiri lomb doyðu í ódnarveðrinum vikuskiftið 20.-21. mai 2006. Fútin hevur avgjørt, at einki meiri verður gjørt við málið, men kann avgerðin kærast til Ríkisadvokatin.
Sundshagi Ý Sandavßgi er meldaur fyri djˇrapÝnslu, tß fleiri lomb doyu Ý ˇdnarverinum vikuskifti 20.-21. mai 2006
Peter ěstergaard, djˇralŠkni og deildarleiari ß Heilsufr°iligu Starvsstovuni, hevur 31. mai 2006 melda Sundshagan Ý Sandavßgi fyri djˇrapÝnslu tß fleiri lomb doyu Ý ˇdnarverinum vikuskiftii 20. - 21. mai 2006.
DjˇralŠknin metir, at ta var djˇrapÝnsla, tß 10-12 lomb doyi Ý ˇdnarverinum Ý vikuskiftinum 20.- 21. mai 2006 og hevur vÝst til sending Ý SvF 29. mai 2006.
DjˇralŠknin metir persˇnliga, at talan er um grovt brot ß žž 1 og 2 Ý l°gtingslˇg nr. 9 frß 14.03.1985 um vernd av dřrum, sum seinast broytt vi l°gtingslˇg 60, frß 30. mai 1990.
Talan var um, at brßliga Ýkomi ˇdnarveur hetta vikuskifti og doyu fleiri lomb hjß haganum.
Varaf˙tin vÝsti mßlinum aftur og hevur ikki ynskt at seta nŠrri kanningar Ý verk, tß talan var um vßnaligt veur og at vandin fyri at missa sey altÝ er til staar.
Heilsufr°iliga starvsstovan er ikki n°gd vi avger f˙tans og vil hava hann at gera nŠrri kanningar Ý mßlinum m.a. vi at fara ß stai og lřsa mßli og tosa vi eigararnar av haganum.
SÝani hevur veri ßvÝst skrivligt samskifti um spurningin.
Karen Marie Olesen, f˙ti, hevur vi skrivi 18. desember 2007 endaliga sagt frß, at hendingin mß uppfatast sum eitt hendiligt ˇhapp.
F˙tin metir ikki, at hendingin vif°rir revsißbyrgd eftir rŠttargangsreglini ž 749, stk. 1, pkt. 1, jr. ž 742, stk. 2.
Avgerin kann kŠrast til RÝkisadvokatin.
Um Heilsufr°iliga Starvsstovan ikki kŠrir avgerina - ta er okkum vitandi ikki gj°rt enn - so er mßli harvi endaliga avgreitt.


text:
Seinnu tíðina hava vit hoyrt nógv um vánaligu búskaparstøðu okkara og at tað gongur av skriðuni til.
Hyggja vit at okkara annars so vøkru náttúru, so eru tekin til, at tað eisini gongur av skriðuni til í náttúruni.
Heimabeiti hevur įšur skrivaš um okkara nįttśru, har myndir av minni og stųrri skrišum ķ nįttśruni eru voršnar ręttiliga sjónskar.
Leygardagin 16. mai 2009 kom eg fram į hesa sjónina yvir Noršragųtu. Eitt sindur ręšandi at sķggja, at so nógvar skrišur sķggjast į einum so avmarkašur ųki.
Taš er ikki óvanligt viš skrišum ķ nįttśruni, men at alt fleiri eru at sķggja, er ikki serliga hugaligt og minni vakurt.
Sjįlvt um ymiskar orsųkir kunna vera til mongu skrišurnar, sum tżna allar gróšur, so eiga vit, um mųguligt, at gera nakaš viš hetta.
Heimabeiti hevur grein liggjandi undir "Landbśnašur" og nevnd "nįttśran fyri oyšing" og er hetta eitt boš uppį trupulleikan.
Eitt annaš boš er eisini ķ bóklinginum "At lesa landiš", sum snżr seg um buršardygt hagbit. Hesa hava vit eisini umrųtt į heimabeitinum og er ręttiliga viškomandi lesnašur, sum gevur einum og hvųrjum nakaš at hugsa um.


text:
Samfelagsvísindaligar útbúgvingar
Vil tú lesa sosial-ráðgeva sum fjarlesandi?
Stórur áhugi er í at lesa sosial-ráðgeva sum fjarlesandi. Av somu orsøk verður nú arbeitt við møguleikanum at hava ein heilan flokk av sosial-ráðgeva lesandi sum fjarlesandi á Fjarlestardeplinum.
Umsóknarfreistin til pedagogútbúgvingina er 29. okt. og til Merit-útbúgvingina 1. nov.
Umsóknarfreistirnar til pedagogútbúgvingarnar á Fjarlestrardeplinum eru í dag, 29. okt. (áðrenn midnátt)., og sunnudag 1. nov. (áðrenn midnátt).
Stórur áhugi fyri pedagogútbúgvingini
Stórur áhugi er fyri at lesa til pedagog umvegis fjarlestur. Tórskvøldið 22. okt. var kunnandi fundur um útbúgvingina á Fjarlestrardeplinum og nógv fólk vóru møtt upp, umframt at fleiri fólk norðanfjørðs søgdu frá, at tað tíverri ikki lá fyri hjá teimum at koma til kunnandi fundin.
Søk á pedagog uttan NEM-ID
Ætlar tú at søkja inn á pedagog-útbúgvingina sum fjarlesandi á Fjarlestrardeplinum, so kanst tú gera tað uttan NEM-ID.
Lesið til pedagog á Fjarlestrardeplinum
Síðan Fjarlestardepilin varð stovnaður á várið 2013 hevur stórur eftirspurningur verið eftir pedagog-útbúgving umvegis fjarlestur. Arbeitt hevur verið í longri tíð við at fáa í lag hesa skipan og nú komið er á mál, merkir hetta, at føroyingar kunnu lesa til pedagog umvegis fjarlestur, uttan at fara av landinum fleiri ferðir um árið í samband við fjarlesturin.


text:
2017-10-07 09:35
Emil Jacobsen
Margnevnt er einkarbarn, verður onkuntíð sagt. Ella sum danir siga: Kært barn har mange navne.
Soleiðis er eisini við fótbóltsfeløgum, ikki minst í Onglandi, har so at siga øll feløg hava okkurt kelinavn umframt almenna navnið. Summi av hesum kelinøvnum eru rættiliga sjálvsøgd, meðan onnur eru meira kreativ. Og tað er lætt at finna upprunan til summi av hesum kelinøvnunum, men onnur eru ikki so løtt at greiða frá.
Vit hava hugt eftir kelinøvnunum hjá teimum tjúgu feløgunum í Premier League.
AFC Bournemouth
Felagið varð stovnað í 1890 og fekk tá navnið Boscombe St. John’s Institute, men heilt síðani felagið fekk Dean Court sum heimavøll í 1910, hevur kelinavnið The Cherries hingið við liðnum.
Júst hví liðið verður rópt The Cherries (kirsuberini), er ikki heilt greitt, men felagið sjálvt nevnir tvær møguligar orsøkir. Onnur er, at liturin á leikbúnanum tá var kirsuberjareyður, og hin meira kreativa frágreiðingin er, at heimavøllurin Dean Court varð bygdur beint við ein stóran garð við eini rúgvu av kirsuberjatrøum.
Arsenal FC
Kelinavnið The Gunners hevur sama uppruna sum sjálvt navnið á felagnum. Felagið varð stovnað seint í 19. øld av arbeiðarunum hjá The Royal Arsenal, har vápn til bretska herin vórðu framleidd og goymd, og felagið fekk navnið Woolwich Arsenal.
At byrja við helt felagið til í landsynningspartinum av London, men tá felagið í 1913 flutti til norðara partin av býnum, varð Woolwich tikið úr navninum, so tað bert æt Arsenal.
Brighton & Hove Albion FC
Brighton er á ensku suðurstrondini og kelinavnið er The Seagulls. Men tað var eftir øllum at døma ikki fyrr enn í 1970-unum, at kelinavnið veruliga fekk luft undir veingirnar, so at siga. Hetta var undir einum dysti móti Crystal Palace, sum hevur kelinavnið The Eagles. Viðhaldsfólkini hjá Palace róptu ”Eagles”, og Brighton-viðhaldsfólkini svaraðu aftur við ”Seagulls”.
Í 1977 fekk felagið nýtt búmerki, har fiskimásin var við, og síðani tá hevur kelinavnið hingið við.
Burnley FC
Í 1910 tók Burnley FC sær litirnar ”claret and blue” – vínreytt og blátt – og hevur havt hesar litirnar síðani. Av tí sama verður Burnley vanliga eisini rópt The Clarets.
Tað sigst, at Burnley í síni tíð valdi hesar litirnar fyri at líkjast Aston Villa, sum var millum bestu liðini í Onglandi seint í 19. øld og tíðliga í 20. øld.
Chelsea FC
Í dag er Chelsea best kent sum “The Blues”, men eitt eldri kelinavn er The Pensioners. Á fyrsta búmerkinum hjá felagnum frá 1905 er ein mynd av einum pensionisti, sum ein viðurkenning til The Royal Chelsea Hospital, har veteranar úr herinum búðu.
Í 1950-unum varð pensionisturin skiftur út við eina leyvu, og leyvan verður til tíðir eisini brúkt sum eitt kelinavn hjá felagnum.
Crystal Palace FC
Síðani fyrst í 1970-unum hevur Crystal Palace verið kent sum The Eagles. Tá varð búmerkið broytt, og liðið fór at spæla í stríputa reyða og bláa búnanum, sum vit kenna hann í dag.
Annars hevði Crystal Palace, sum er eitt av elstu feløgunum í Onglandi, eisini kelinavnið The Glaziers orsakað av týðiliga sambandinum við stóra framsýningarhølið Victorian Crystal Palace, sum ein partur av syðra London er uppkallaður eftir, og har fótbóltsfelagið sá dagsins ljós.
Everton FC
Eitt kelinavn í sjáldsamara endanum er The Toffees – karamellurnar – sum Everton vanliga verður kallað. Ein søga um kelinavnið sigur, at ein víðagitin og elligamal karamelluhandil var í økinum, nevndur Ye Ancient Everton Toffee House. Hesin handilin skuldi vera nærhendis Prince Rupert’s Tower, sum eisini er við í búmerkinum hjá felagnum.
Merkisvert er tó, at Everton FC hevur ongantíð spælt í Everton-býarpartinum av Liverpool.
Huddersfield Town FC
Kelinavnið hjá Huddersfield Town stavar frá 1969 og varð funnið eftir eina atkvøðugreiðslu millum viðhaldsfólkini. Og navnið er The Terriers. Terrierhundurin verður ofta settur í samband við Yorkshire, og tá felagið kom upp í bestu deildina í 1970, var tað við nýggjum búmerki við einum terrierhundi á.
Maskottarnir Terry og Tilly syrgja fyri undirhaldinum til heimadystir, og teir eru sjálvandi eisini terrierhundar.
Leicester City FC
Upprunaliga varð Leicester City stovnað av skúlanæmingum í 1884 og fekk tá navnið Leicester Fosse. Gamli rómverski vegurin Fosse Way gekk gjøgnum býin. Men kelinavnið The Foxes hevur einki við hetta at gera.
Landsluturin Leicestershire verður mettur sum staðið, har revaveiða byrjaði miðskeiðis í 18. øld, og revurin sæst aftur í mongum búmerkjum har á leiðini. Stutt eftir seinna heimskríggj kom revurin eisini til fótbóltsliðið.
Liverpool FC
Sum vera man kemur kelinavnið The Reds hjá Liverpool frá reyða leikbúnanum. Nakað annað er so, at upprunaliga spældi Liverpool í bláum og hvítum. Seinni bleiv tað til reyðar troyggjur og hvítar brøkur, og ikki fyrr enn í 1964 bleiv búnin heilt reyður.
Hugskotið til reyða búnan átti táverandi venjarin Bill Shankly, sum metti, at reyðar troyggjur og reyðar brøkur virkaðu meira ræðandi fyri mótstøðuliðini.
Manchester City FC
Ljósabláa liðið úr Manchester verður ofta rópt The Sky Blues, men “almenna” kelinavnið er The Citizens og stavar sjálvsagt frá eftirnavninum hjá felagnum.
Hildið verður, at Manchester City altíð hevur spælt í ljósabláum, eisini áðrenn 1890, tá felagið skifti frá Ardwick AFC til núverandi navnið. Einki nágreiniligt svar finst um, hví felagið valdi júst ljósabláa litin.
Manchester United FC
Felagið varð stovnað undir navninum Newton Heath og fekk tá kelinavnið The Heathens – bæði tí tað minti um navnið á liðnum og tí søgur siga, at hetta var fyrsta enska fótbóltsfelag, sum spældi dyst sunnudag.
Seinni broytti felagið navn til Manchester United, og liturin bleiv reyður. Skjótt bleiv kelinavnið The Reds og síðani The Red Devils sum ein viðurkenning av rugbyliðnum úr Salford, sum franskir miðlar í 1930-unum doyptu ”Les Diables Rouges.”
Newcastle United FC
Kelinavnið The Magpies – fuglaslagið skjóra – hevur Newcastle United fingið frá hvíta og svarta leikbúnanum. Newcastle United er ein samanlegging frá 1892 millum Newcastle East End, sum var tað betra liðið, og Newcastle West End, sum leigaði vøllin St. James’ Park.
Nýggja Newcastle United helt fram at spæla í reyða og hvíta búnanum hjá East End, men í 1894 varð avgerð tikin um at fáa ein leikbúna, sum ikki hevði samband við nakað av gomlu feløgunum.
Southampton FC
Eitt av kendastu og mest brúktu kelinøvnum í enskum fótbólti er The Saints, sum Southampton kalla seg. Felagið hevur sín uppruna í St. Mary’s kirkjuni í 1885, har ungir menn stovnaðu fótbóltsfelagið St. Mary’s YMA. Seinni skifti felagið navn fleiri ferðir, men St.-parturin var altíð við.
Í 1897 skifti felagið endaliga navn til Southampton FC, og tá felagið so fekk eitt spildurnýtt stadion í 2001, fekk tað sjálvandi navnið St. Mary’s Stadium.
Stoke City FC
Við stovningardegi í 1863 er Stoke City eitt av heimsins elstu fótbóltsfeløgum, og kelinavnið The Potters hevur eisini djúpar røtur í gamla lokalsamfelagnum.
Heilt frá tíðliga í 17. øld hevur økið við Stoke verið kent fyri sítt pottamakaravirksemi, og tá fótbóltsliðið hjá býnum skuldi hava eitt kelinavn, gav tað seg næstan sjálvt.
Swansea City AFC
Tað er rættiliga sjálvsagt at stytta navnið hjá Swansea niður til The Swans, og tað kelinavnið hevur eisini verið brúkt í fleiri ár. Men Swansea hevur eisini eitt annað og eldri kelinavn, nevniliga The Jacks.
Hvaðani tað navnið stavar, er ikki heilt vist. Onkur heldur, at tað sipar til sjómenn í 1800-talinum, sum vórðu róptir ”Jack Tars”, og onkur annar vil vera við, at tað kemur frá hundinum Swansea Jack, sum í 1930-unum bjargaði tilsamans 27 fólkum frá at drukna.
Tottenham Hotspur FC
Sum vera man er The Spurs ein stytting av fulla navninum hjá felagnum, men meira áhugavert er kanska at vita, hví felagið yvirhøvur eitur Hotspur, tá tað vanliga er City, United, Rovers ella Athletic.
Hendan søgan stavar frá 14. øld. Tá fekk riddarin Sir Henry Percy kelinavnið Hotspur, tí hann var so kvikur og djarvur. Sagt varð eisini, at familjan hjá honum átti jørð við Tottenham. Tá talan so í 1882 bleiv um at stovna eitt fótbóltsfelag í Tottenham, var upplagt at heiðra riddaranum. Fram til 1884 æt felagið bara Hotspur FC.
Watford FC
Guli og svarti liturin hjá Watford FC hevur givið liðnum kelinavnið The Hornets – vespurnar – men tað var ikki fyrr enn í 1959, at felagið valdi sær hesar litirnar. Áðrenn tað hevði Watford spælt í øllum møguligum ymsum litum, bæði bláum, svørt-hvítum og reyðum.
Seinni kom ein vespa eisini við í búmerkið, men í 1978 bleiv tað aftur broytt til ein hjørt (á enskum ”hart”). Hetta kom av, at felagið hevur heima í Hertfordshire, sum sigst hava fingið sítt navn frá hjørtinum.
West Bromwich Albion FC
Heimavøllurin hjá West Bromwich Albion er The Hawthorns, á føroyskum tyrnurunnarnir. Tá fekk liðið eisini kelinavnið The Throstles – trøstur – sum eisini sæst í búmerkinum hjá felagnum tann dag í dag, tí trøstar ofta vóru at síggja í tyrnurunnunum við vøllin.
Hinvegin er ikki so lætt at siga, hvaðani nýggjara kelinavnið The Baggies kemur frá. Tað er heldur ikki fyrr enn seinastu árini, at felagið sjálvt hevur viðurkent hetta kelinavnið. Ein vælumtókt frágreiðing er, at navnið kemur frá løggutu (á enskum ”baggy”) buksunum, sum viðhaldsfólk gingu í, tá tey komu til dyst beinleiðis frá verksmiðjunum. Ein onnur frágreiðing er, at tað kemur frá taskunum, sum viðhaldsfólk gingu við fyri at útvega felagnum pengar í 1905.
West Ham United FC
Í dag er vanligt at kalla West Ham United fyri The Hammers, men veruliga kelinavnið er The Irons og stavar frá upprunanum í 1895, tá eitt fótbóltsfelag varð stovnað til starvsfólk hjá Thames Ironwork har eysturi í London.
Thames Ironwork FC var eisini navnið á felagnum fram til 1900. Tá vóru eisini tveir hamarar, brúktir til skipasmíð, settir í búmerkið, og tískil bleiv kelinavnið eisini The Hammers.


text:
Kanadiski samfelagskjakarin og rithøvundurin Mark Steyn er hóttur eftir lívinum, og fleiri royndir eru gjørdar at sensurera hann orsakað av hansara hugsanum um serliga islam og fjølmentan.
Verk hansara hava fingið rós frá millum øðrum Christopher Hitchens og Martin Amis, og harumframt viðmælti táverandi amerikanski forsetin George W. Bush sínum ráðharrum at lesa bókina hjá Steyn, “America Alone”.
Sambært Mark Steyn hevur vesturheimurin meir ella minni uppgivið stríðið at verja framsøgufrælsið fyri komandi ættarlið. Hetta er hent orsakað av vantandi vilja til at finnast at serliga islam. Harvið hevur vesturheimurin valt at gera mentanarligt sjálvmorð.
Hansara niðurstøða fer, sum frálíður, at merkja endin á liberalu og demokratisku virðunum, sum Evropa vanliga hevur staðið fyri. Uttan hetta týðandi atfinningarsama sjónarmiðið um átrúnað ella fjølmentan fer vesturheimurin ikki longur at megna leiklutin sum størsti frælsisskansi, sigur Mark Steyn við meg.
Vit hittast til eina samrøðu á Christiansborg 26. september 2015 aftan á eina ráðstevnu, sum Trykkefrihedsselskabet stendur fyri í sambandi við, at tað eru tíggju ár liðin, síðani Muhammedtekningarnar vórðu prentaðar í Jyllands-Posten í 2005. Muhammedtekningarnar førdu tá til stór mótmæli og mótmælisgongur millum muslimar um allan heimin, har fleiri kirkjur og sendistovur vórðu álopnar, og sum kravdi fleiri mannalív.
Eftir at vaktir høvdu fylgt mær og myndamanninum inn til religiónskritikaran, fekk eg møguleikan at seta honum nakrar spurningar um hansara lutfalsliga kontroversiellu sjónarmið. Vit settu okkum væl til rættis í einum av stásiligu fundarhølunum á Christiansborg, har myndir av fyrrverandi donskum forsætisráðharrum og øðrum embætismonnum prýða veggirnar. Úti á gongini, beint uttanfyri har vit sita, er ein framsýning av fyrstu demokratisku donsku grundlógini frá 1849, tá sensurur varð avtikin, og grundarlagið fyri religiónskritikki varð lagt fyri fyrstu ferð í landsins søgu.
Høvdu ikki dirvið
Eg spyrji Mark Steyn, um møguleikin fyri at kritisera religión er meira hóttur nú enn áðrenn Muhammedkreppuna. Svarið hjá honum er ikki bjartskygt.
- Eg haldi, vit eru meira hótt nú enn áðrenn Muhammedkreppuna, tí vit hava minni frælsi. Tað, sum skuldi verið hent aftan á kreppuna, bleiv júst tað øvuta. Nevniliga, at tey stóru tíðindabløðini, so sum The Times og The Guardian, valdu ikki at endurprenta tekningarnar og harvið valdu ikki at vísa solidaritet við Jyllands-Posten, tá tey veruliga høvdu møguleikan, sigur Mark Steyn.
- Tað sama hendi við Charlie Hebdo í París. At siga “Je suis Charlie”, ella ússaliga teknið við at halda ein penn upp í loft, kravdi einki veruligt dirvi. At vera til reiðar at vísa tekningarnar var tað, sum var neyðugt at gera. Og skilligt var, at ikki nógv høvdu dirvið til at gera tað, sigur hann.
- Tær stóru altjóða avísirnar livdu tí ikki upp til tað, vit vænta av teimum, tá tað kemur til at verja framsøgufrælsið, tí tær framdu sjálvsensur. Tær fjaldu sín ótta við at siga seg vera kulturelt sensitivar mótvegis øðrum religiónum. Men vit verja bert framsøgufrælsið við at gera eitt stórt alment rúm fyri fría orðið og satiru.
Jú, men hava vit ikki teir stóru stovnarnar so sum ES ella ST, ið verja okkara rætt til at finnast at átrúnaði?
- Hesir stovnarnir verja ikki okkara rætt til at finnast at átrúnaði, tá tað veruliga stendur á. Hvørki ES ella ST hava eina fullkomiliga fría tilgongd til religiónskritikk. Teirra tilgongd er hinvegin regulerað við, hvat tú kanst og ikki kanst siga. ST hevur nevniliga tosað um at innføra revsiverdar blasfemiparagraffir, har tað verður bannað at fornerma religiónina hjá einum persóni. Vit vita øll, júst hvørja religión vit tosa um her, sigur Mark Steyn.
Best at tiga
Hvussu kanst tú skyna millum “hate-speech” og reellan religiónskritikk, og ber yvirhøvur til at finna eina sovorðna sundurskiljing?
- Tað haldi eg ikki, mann kann. Vit verða noydd at skilja, at alt tað multikulturella prosjektið í roynd og veru er við til at strika týdningin av einstøkum orðum, og enntá verða summi orð ólóglig at brúka. Tú verður stemplaður sum rasistur ella nazistur, um tú velur at seta spurnartekn við islam ella tilflyting. Tað er jú absurd, at tað er rasisma ella nazisma at vera kritiskur móti onkrum. Ayaan Hirsi Ali er jú ein myrkur feministur úr Somalia, sum kritiserar tey somu tingini í islam, sum eg hevði verðið stemplaður sum rasistur fyri at gera, sigur Mark Steyn.
- Á tann hátt er tað til títt egna besta ikki at nevna nakað slag av islamisering, og tí eru nógvir politikarar, sum ikki gera tað. Politikarar kunnu jú tosa um tað handan afturlætnar hurðar í fundarrúmum sum til dømis tí, vit sita í beint nú, har bara myndirnar av hesum gomlu forsætisráðharrunum hoyra okkum. Men politikarar hava enn ikki funnið ein máta, har teir vandaleyst kunnu tosa kritiskt um islam við vanliga fólkið.
So tú er ikki bjartskygdur um framtíðina hjá Evropa? Tú heldur ikki, at Danmark ella vesturheimurin sum heild kundi hildið fram í tí sama frælsa samfelagnum sum nú, um vit fingu eina stóra muslimska innrás í fólkatalinum?
- Nei, tað haldi eg ikki. Tí Danmark uttan danskarar hevði ikki verið tað sama landið. Eitt Danmark uttan danskarar hevði jú bara verið ogn. Um ein tjóð er ein akkumulatión av fólksins søguliga arvi, verður framtíðin ikki tann sama orsakað av tí, sum evropearar nú gera. Gert Wilders kom fyri ein dómstól, tí hann trúði ikki upp á multikulturalismu við at fyrihalda seg kritiskan mótvegis islam. Hesi rættarmálini fara sannlíkt við tíðini at verða skift út við verulig blasfemi-mál í Hollandi í framtíðini sum ein islamisk tjóð. Ismur sum til dømis rasisma, sexisma ella lýsingar sum “islamofobi” taka í roynd og veru burtur møguleikan fyri at føra politikk við ikki at kunna fyrihalda seg til, hvussu samfelagsviðurskifti í veruleikanum eru. At bjarga evropeisku nationalstatunum fer í framtíðini at vísa seg at gerast ein risastór avbjóðing. Her fara nøkur at yvirliva og onnur ikki.
Eingin rætt til serviðgerð
Fyri at skyna millum paranoia og veruleika er tað neyðugt at vísa á nakrar faktuellar veruleikar fyri hesa gongdina. Hvørji prógv byggir tú tínar niðurstøður á, at vit veruliga ganga tann vegin, tú sigur vit ganga?
- Eg haldi, at um vit ikki geva tann neyðuga kritikkin, fara vit at síggja serliga islam koma við fleiri krøvum um etablering av teirra egnu landsstovnum, sum skulu stýrast út frá teirra egnu religiøsu lóggeving. Her fara nógvir moderatir muslimar eisini at tapa, eftirsum nógvir muslimar eisini ynskja reformar innanfyri islam. Um tað ikki hendir, fara vit stigvíst at síggja fleiri krøv verða sett um at implementera islamiskar normar, til dømis har gentur og dreingir verða hildin hvør sær í svimjihallum, og við fleiri krøvum um, hvat mann kann eta og ikki eta og enntá siga. Hendan gongdin er longu væl ávegis fleiri staðni í Evropa. Og alt hetta hendir, meðan hesar totaliteru religiøsu kreftir átaka sær offurleiklutin. Tað ber sjálvandi til at steðga hesi gongdini, um vit velja at standa fast við okkara frælsisidealir, sum til dømis at seta allar religiónir undir sama kritikk. Ein kritikk, har eingin fær serviðgerð.
Ein serlig tøkk til Katrine Winkel Holm fyri at fáa samrøðuna í lag
Herman F. Christiansen er cand.mag. í søgu og heimsspeki frá lærda háskúlanum í Keypmannahavn og freelance skrivari fyri kristeligt dagblad/religion.dk
(Greinin varð prentað í Dimmalætting fyrstu ferð 13. november 2015)


text:
2. apríl kl. 14:30
Gentur 11 ár hjá St.í.f. skipa fyri einum hugnaligum renni- ella gangitúri úr Strandatúni á Skála (6 km),
frá Kolbeinagjógv á Skála (8 km),
frá Sálarbótará á Skála (11 km)
og av Selatrað á Skála (16 km).
Bussar koyra frá skúlanum á Skála kl. 14.30.
Aftaná túrin (frá kl. 16.00) verður ein góður náttverði við høsnarungasúpan, heimabakaðum langbreyði og góðum rómakøkum í skúlanum á Skála.
Kostnaðurin fyri alt tiltakið er 200 kr, sum tit kunnu flyta á konto 9181-4558660 ella gjalda, tá tit koma.
Síðsta freist at tekna seg er mikukvøldið 29. mars. Viðmerkið, hvønn túr tit ætla tykkum at renna ella ganga.
Tit kunnu tekna tykkum við at senda eini boð til: Sáru Mrdalo, 739094 - Annu Christiansen, 222961 - Juliet Trúgvadóttir, 791799


text:
Hann er føddur í Klaksvík í 1954. Aftan á lokið realprógv fór hann á studentaskúla í Hoydølum og tók prógv har. Eitt skifti arbeiddi hann sum blaðmaður á »Dagblaðnum«, annað skifti sum blaðstjóri á »Oyggjatíðindum«, og nú hevur hann í nøkur ár starvast sum útvarpsmaður.
Hann hevur givið út tvey søvn, yrkingasavnið »Og dreymarnir venda sær«, 1974, og »Royndir«, 1978, sum er savn av yrkingum og tveimum *stuttsøgum.
Í 1975 vann hann 2. virðisløn í *sjónleikahandritakapping Varðans, og seinni hevur hann skrivað fleiri útvarpsleikir og ljóðmyndir, m.a. »Lagnustund«, 1978, og »Miskunnarleyst land«, 1980.
Úr: Árni Dahl: Bókmentasøga I-III. Fannir. 1980-83.(GG. Seinast dagført í 1983).


text:
- Barsilsfarloyvi eigur at vera býtt millum pápan og mammuna, so útgangsstøðið sum foreldur verður eins fyri kynini.
Soleiðis sigur Stine Bosse, sum millum annað er nevndarforkvinna í BankNordik, við Berlingske Business. Hon er millum sterkastu kvinnurnar í donskum, føroyskum og grønlendskum vinnulívi, og hennara uppskrift uppá meiri javnstøðu og at fáa fleiri kvinnur í ovastu leiðslurnar er at áseta pápakvotur.
- Kvinnur fáa vanliga eini tvey børn, og tvey ár er rættiliga leingi at vera uttan fyri arbeiðslív og karrieru. Tað merkir, at tað kann gerast sera trupult at koma aftur í starvið. Nógvar kvinnur freistast tí til loypa niður í grýtuna og fara niður í tíð fyri at raðfesta heimið heldur enn at taka starvsleiðina uppaftur. Tí eiga foreldrini at býta barsilsfarloyvi sínámillum, heldur Stine Bosse.
Stine Bosse heitir á politisku skipanina um gera reglur, sum býta barsilsfarloyvi javnt millum kynini.
- Nøkur meina, at staturin ikki skal blanda seg, hvussu familjurnar innrætta seg, men staturin blandar seg jú í so nógv frammanundan. Tað er jú eisini staturin, sum hevur avgjørt, at kvinnur yvirhøvur hava barnsburðarfarloyvi. Um vit veruliga vilja gera nakað við javnstøðuna, so eiga vit at byrja her, sigur Stine Bosse millum annað.
Barsilsfarloyvi í Føroyum er tilsamans 40 vikur eftir barnsburð. Føroyska barsilslógin var broytt 1. januar 2016. Nú hevur pápin rætt til barsilspening í upp til fýra vikur innan fyrstu 44 vikurnar eftir barnsburð. Haraftrat kunnu vikurnar frá viku 14 eftir barnsburð nýtast av antin mammuni ella pápanum. Hetta býtið gera mamman og pápin av í felag. Stine Bosse meinar hinvegin, at staturin skal avgera, at pápin skal taka sína helvt av farloyvinum.
Greinin á Berlingske Business kann lesast her


text:
MYNDIR bara vanligar daglidagsmyndir :o) onkrar ganga sikkurt aftur á øðrum síðum
Novembur 2013:
Ninni vitjar okkum :o)
Gudmundur og Gilli hygga sær
Laila og Gudmundur keypt nýggja lampu yvir køksborðinum :o)
Vit eru í ítrottarhøllini í Kollafirði, skulu selja fyri túr til Danmarkar at
sparka á DanaCup
Vit báðir fóru til Eiðis, Gudmundur skuldi spæla hondbólt :o)
Laila tikið myndir ein vakran morgun
2012
Bergur og Gudmundur
Tóra og Gilli
Jólahugnið í kirkjuni í Hoyvík 2012
Gudmundur, Aron og Bergur
Jólabýðurin í SMS
Birgir í SMS
Fyrsta myndin við fototólinum, júst fingið tað aftur. Laila og Gudmundur í SMS
Gudmundur og Aron á skoytibananum 5 apríl 2011
Tær stóru pannukøkurnar eru góðar
Gudmundur hevur skriva fløskupost (19/3-11), sær eitt sindur umhugsin út :o)
FLØSKUPOSTURIN var funnin í Nólsoy 26 apríl 2011, ein Nólsoyingur ringdi og
segði at hann hevði postin og at bræv og tekning við navni og øllum, hevði hildi
sær sera væl, so tað var nokso stuttligt hjá Gudmundi :o)
Nakað mega løgi hendi hendan dagin, tá Gudmundur skuldi blaka sín fløskupost
á sjógv, fann hann sjálvur ein fløskupost !!! SPOOKY
Í fløskupostinum Gudmundur fann var eitt skriftstað í :o)
Grýlur vóru nógvar í ár (2011) uml 150
Aron, Gudmundur og Baldur spæla í kavanum
Gudmundur, Aron, Baldur og Gilli spæla fifa11
Gudmundur og Gilli á veg í skúla 16 mars 11
3 mars 2011 Gudmundur skoytar fyri fyrstu ferð, gekk bara fínt
Heita pannukaku má man eta tá man skoytar
Hvørjum liði man hesin halda við ?? :o)
Gudmundur, Bergur og Gilli spæla Fifa11
Gudmundur, Baldur og Alda
Bergur, Baldur, Óðin, Gilli og Gudmundur hugnaðkvøld hjá Gudmundur
12 feb 2011
So er poppkorn og filmur á skránni
Aron og Gudmundur
Gudmundur og Bergur
Mamma og pápi Ninna og Jason
Laila, Arnbjørn, Ninna og Jason
Alda og Gudmundur
Ninni, Ragnar og Anja
Anja, Bobby, Laila og Gudmundur spæla hund :o)
Jórun og Jóan Pauli ein túr framvið :o)
Anja og Gudmundur hava gjørt ein kavamann
Jólatiltak hjá skúlaflokkinum hjá Gudmundi 2 flokk


text:
Í góðveðrinum henda síðast mánaðin munnu nógv hava glett seg um vøkru blómuteigarnar ymsa staðni í kommununi, t.d. í Rituvík, á Mýrunum, við rundkoyringina í Runavík, á Høgabóli, á Glyvrum, í Lamba, í Søldarfirði og á Skipanesi. Higartil hava tað mest verið leykplantur sum t.d. tulipanir. Seinni verða summarblómur plantaðar. Hetta er rættuliga tíðarkrevjandi, og tí arbeiðir vegadeildin við at planta staudur og runnar, sum koma aftur ár um ár.
Í bygdum, sum ikki eru vetrarfriðaðar fyri seyði, ber ikki til at hava slíkar teigar.
Ymsa staðni í kommununi verða blomsturkassar settir út, og í samstarvi við Stíggj verða eisini borð og beinkir sett út.


text:
Eykasýning av Eystanstevnu kabarettini verður í kvøld, kl 20.00, í Glyvra skúla, forsølan byrjar ein tíma undan sýning, kostnaður 100 kr.
01.07.2008
Eykasýning av Kabarettini
- Rundkoyring úr sævarmálanum
- Ein sólskinssøga á vetri
- Foreldragjøld 2
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík


text:
"Should the United Kingdom remain a member of the European Union or leave the European Union?"
- Skal Stóra Bretland verða limir í Evropasamveldinum ella fara úr Evropasamveldinum. Soleiðis ljóðar spurningurin, sum bretar skulu svara á fólkaatkvøðu um tveir dagar.
Seinastu meiningakanningarnar hava verið ógvuliga javnar, men tær hava givið teimum, ið vilja úr ES, ein lítlan fyrimun. Hetta hevur skapt ørkymlan og órógv hjá teimum, ið óttast fyri framtíðini – bæði hjá Bretlandi og ES.
Í dag, bara tveir dagar fyri fólkaatkvøðuna, fór bretski forsetismálaráharrin David Cameron so útum hurðina í Downing Street nummar 10, har hann inniliga heitti á bretska fólkið um ikki at kvetta hondina av Evropa, tí at tað vendist ikki aftur, um úrslitið peikar á “Leave”.
- Eg veit, at Evropa er ikki fullkomið, segði hann og legði afturat, at hann skilti vónbrotið og hevði kent tað sjálvur. Men hann eggjaði serliga eldru veljarunum at hugsa um “the hopes and dreams of your children and grandchildren”, skriva bretskir miðlar.
- Minst til, at tey kunnu ikki broyt ta avgerð, sum vit taka. Um vit atkvøða Bretland úr ES, er tað avgjørt. Tað vendist ikki aftur. Vit fara úr Evropa fyri altíð, og næsta ættarlið má liva við avleiðingunum nógv longri enn restina av okkum, segði David Cameron, forsætismálaráðharri, sum bað veljararnar um at minnast til, hvussu langt Ongland er komið sum land.
Hann bað inniliga veljaran um - fyri tann einstaka, fyri familuna og fyri framtíðina – at velja “remain”. Bretland er tryggari í ES, og saman við sameindum sum Týsklandi og Fraklandi er Bretland betri fyri at vinna á hóttanum, segði bretski forsætismálaráðharrin, sum eisini vísti á, at bretski búskapurin er sterkari saman við ES.


text:
Svimjisambandið hevur ásett kravtíðir fram til HM í 2011
Svimjisamband Føroyar hevur á starvsnevndarfundi herfyri samtykt kravtíðir til fylgjandi altjóða meistarastevnur, í samráð við landsliðsnevnd og høvuðsvenjararnar í føroysku svimjifeløgunum:
NUM/NJMbruttohóp til í Reykjavík í januar 2010
Evropeisku JuniorMeistarstevnuna í Helsinki í juli 2010
Evropeisku Meistarastevnuna í Budapest í august 2010
Evropeisku Meistarastevnuna á stuttgeil í november 2010*
Norðurlendsku JuniorMeistarastevnuna í desember 2010*
HeimsMeistarastevnuna á stuttgeil í Dubai í desember 2010
Oyggjaleikir á Isle of Wight í juni 2011
HeimsMeistarastevnuna í Shanghai í juli 2011
*Endaligu kravtíðirnar ikki ásettar enn, av undanfarna stevna ikki hevur verið svomin enn, og útrokningargrundarlagið tí ikki er kent.
Talan er um eina gjøgnumgangandi kravtíðarskipan, har allar kravtíðir verða ásettar í mun til tað sum tað kravdi at vinna heiðursmerki á undanfarnu stevnu av sama slag. Vit kenna skipanina frá Oyggjaleikum, har kravtíðin teir seinastu nógvu Oyggjaleikirnar hevur verið fyrst sættbesta tíð á seinastu leikum, síðani fimtbesta, og nú at enda triðbesta tíð frá Oyggjaleikum á Rhodos, til at sleppa við til Oyggjaleikir á Álandi í summar. Ein einføld skipan sum øll hava skilt og tikið til sín, og sum vit tí ynskja at víðka til at umfata eisini luttøku á øðrum altjóða meistarastevnum.
Svimjisambandið hevur til HM, EM, EJM og NJM valt at leggja ein prosentpart afturat veikastu heiðursmerkjatíð, heldur enn at velja til dømis 20. bestu tíð, av tí at serliga EM-, EJM og NJM-stevnurnar eru merktar av at hava ein lítlan men ógvuliga sterkan hóp í ávísum kappingargreinum. Besta dømið er norðurlendska juniormeistarastevnan, har tær fáu tjóðirnar sum luttaka eru millum heimsins sterkastu svimjitjóðir, og tað tí einki forgjørt er í at fáa eitt flott fimta- og síðstapláss í til dømis 200 firvald. Vit kunnu her ikki áseta at kravtíðin til dømis er 10. ella 5. pláss, uttan at risikera at tað sum oftast verða okkara egnu úrslit sum avgera kravtíðina til næstkomandi stevnu, heldur enn úrslitini hjá okkara kappingarneytum.
Til at gera skipanina so einfalda sum gjørligt, hevur Svimjisambandið tí avgjørt leggja ein prosentpart afturat veikasta heiðursmerkjatíð á undanfarnu stevnu av sama slag, til tær meistarastevnur har vit ikki regluliga kunnu vænta okkum at vinna heiðursmerki. Hugt hevur verið at menningini hjá okkara svimjarum, og at menningini í heiðursmerkjatíðum á undanfarnu altjóða meistarastevnum, og út í frá hesum hevur Svimjisambandið so í samráð við høvuðsvenjarar og landsliðsnevnd ásett fylgjandi kravtíðir til komandi HM, EM, EJM og NJM.
Evropeisku JuniorMeistarstevnuna í Helsinki í juli 2010: Veikasta heiðursmerkjatíð + 6%
Evropeisku Meistarastevnuna í Budapest í august 2010: Veikasta heiðursmerkjatíð + 7%
HeimsMeistarastevnuna á stuttgeil í Dubai í desember 2010: Veikasta heiðursmerkjatíð + 7%
HeimsMeistarastevnuna í Shanghai í juli 2011: Veikasta heiðursmerkjatíð + 7%
Kravtíðir til EMS 2010 og NJM 2010 bíða, av tí at EMS 2009 og NJM 2009 fyrst verða nú í desember 2009, og vit tí ikki enn kenna støðið sum kravtíðirnar til 2010 skulu roknast út í frá. Kravtíðirnar skulu mest sannlíkt herðast eitt vet, við tað at hóparnir sum er eru ríkiliga stórir til bæði EMS 2009 og NJM 2009. Men spurningurin er um Svimjisambandið nýtist at minka um prosentini sum verða løgd afturat, ella um krøvini sjálvvirkandi herðast, nú bæði EMS og NJM vegna sokallaður “superdraktirnar” mest sannlíkt verða skjótari enn nakrantíð.
Herd Oyggjaleikakrøv
Til Oyggjaleikir verða kravtíðirnar herdar, frá at vera triðbesta tíð á undanfarnu leikum, til nú at verða silvur- ella gull-tíð á undanfarnu leikum. Hetta tí at gongdin á seinastu fýra Oyggjaleikum benda á, at tað á Oyggjaleikum á Isle of Wight fer at krevja umleið eina silvurmerkjatíð frá Oyggjaleikum á Álandi, at vinna eitt bronsuheiðursmerki á Isle of Wight. Svimjisamband Føroya ynskir avgjørt at fáa minst líka góð úrslit á Oyggjaleikum á Isle of Wight, sum á Oyggjaleikum á Álandi í summar, og herdu kravtíðirnar skulu tí meira skiljast sum ein ábending um hvat ið krevst til at endurtaka succésina, enn sum eitt ynski um at minka um hópin.
Allar kravtíðirnar eru við tí fyrivarni, at stóra framgongdin í føroyskari svimjing fer at halda áfram, líka mikið um “superdraktirnar” verða bannaðar í 2010. Hesir svimjibúnar hava seinastu tíðina fingið eina stóran part av æruna fyri til dømis tey 200 heimsmetini sum hava verið sett síðani februar 2008, tá ið fyrsta “superdraktin” kom á marknaðin, og Svimjisambandið fer tí at halda eitt vakið eyga við, um altjóða støðið lækkar markant, nú svimjarar ikki longur sleppa at brúka tær, eftir 1. januar 2010. Men øvut hava vit alla orsøk til tó so at kunna vænta framgongd í føroyskari svimjing, við tað at umstøðurnar her heima enn kunnu betrast nógv, bæði á landi og í vatni.
Nýggj reglugerð um úttøku
Svimjisambandið hevur hevur á sama starvsnevndarfundi sett eina nýggja reglugerð í gildi, um úttøku og kravtíðir. Vónin er at henda reglugerð fer at gera úttøkurnar og mannagongdir enn meira gjøgnumskygdar.
Nýggja reglugerðin um úttøku og kravtíður sæst HER
Nýggju kravtíðirnar kunnu síggjast HER
Kalendarin hjá Svimjisambandi Føroya sæst á HER


text:
3.at fáa Dag og Viku í luftina hvønn tann einasta gudsskapta dag, eisini tá tað er grind ella mikudagur
Saturday, May 26, 2012
Pressað Kringvarp
Eg kendi meg satt at siga ikki sørt provokeraða, tá eg hoyrdi sendingina "Pressan", sum varð endursend í gjár. Men mær dámar at øsa meg, og eg haldi sum heild, at sendingin var fín, tey bæði, Anna Ellingsgaard og Kári Sólstein duga sera væl at skipa fyri og at spyrja, og serfrøðingar og onnur í studionum tóktust engasjerað, og dugdu fyri tað mesta væl at argumentera og greiða frá. Kjakið snúi seg um hetta nýggja stuntið hjá Kringvarpinum sum tíðindaleiðarin herfyri boðaði frá, at Dagur og vika fer at hava summarsteðg uppá 7 vikur. Tey flestu í sendingini vóru samd um hvussu óhóskandi og skilaleys hendan avgerð er, tí hon avmonterar tilverurættin hjá einari sera umráðandi tíðindasending í Føroyum og eg haldi, at miðlaserfrøðingarnir høvdu rætt í teirra meting av, at avgerðin í ringasta føri setur spurnartekin til tilverurættin hjá føroyska kringvarpinum.
Orsakið meg, men pínadoyð sum hatta er illa manererað av Kringvarpsleiðsluni. Ella ætla tey kanska at geva okkum 7 vikur aftur av kringvarpsgjaldinum? Nei ha? Málið er í sær sjálvum ørkymlandi, ikki minst at mentanin eftir øllum at døma hevur nápað alt kringvarpsgjaldið, so at einki er eftir til tíðindini og tað er hetta, sum av sonnum provokerar meg, at mentanartilfarið nú brádliga skal eitast at vera farið við øllum pengunum, tí er tað nakað øki, sum er stjúkmóðirliga viðfarið av øllum miðlum í Føroyum, so er tað mentanarøkið.
Kringvarpsleiðarin, Annika Mittún Jacobsen segði nógv løgið í sendingini, m.a. segði hon, at Kringvarpið ikki er ein tíðindastovnur, men ein mentanarstovnur og so harmaðist hon um vantandi reaktiónirnar, tá mentanarsendingin í sjónvarpinum, Refleksjón var tikin av skránni: "Eitt lítið pipp frá onkrum mentafólki, men hvar vóru forsíðurnar??..". Kringvarpsleikarin lesur eyðsýniliga ikki listabloggin, tí har vóru fleiri atfinningar og hjartasuff á okkara forsíðu um Refleksjón og annulleringina av sjónvarpsmentanarsendingini. Annika Mittún Jacobsen harmaðist somuleiðis um barnaøkið í kringvarpinum, sum hon segði vera illa fyri og tað kann hon kanska hava rætt í, tá tað kemur til sjónvarpið, men fyri meg at síggja fungerar Barnaútvarpið heilt ómetaliga væl, sjálvt um teirra umstøður neyvan eru tær lættastu. Eg meini so við, har arbeiða mær vitandi bara tveir vertir, og tær framleiða seks sendingar um vikuna. Hetta eru væl at merkja seks frálíkar sendingar. Ivist ikki í, at tað er hart arbeiði hjá teimum, men tað gongur væl møguliga orsakað av einum óvanliga kreativum arbeiðssomum og sjálvstøðugum hugsunarhátti.
Kringvarpsleiðslan má taka seg saman og finna útav:
1.at hægri góðska ikki neyðturviliga nýtist merkja tað sama sum fleiri pengar
2.at yvirhalda public service sáttmálan
3.at fáa Dag og Viku í luftina hvønn tann einasta gudsskapta dag, eisini tá tað er grind ella mikudagur
3.at fáa Dag og Viku í luftina hvønn tann einasta gudsskapta dag, eisini tá tað er grind ella mikudagur
4.at fáa skil á hvat mentan er fyri nakað og at skyna ímillum tað breiða og tað smala mentanarhugtakið
5.at gera eina sjónvarpsmentanarsending, sum kemur eina ferð um vikuna á sama hátt sum 3-2
6.at raðfesta føroyskan tekst og talu til væl umtóktar barnafilmar sum t.d. Scooby Doo, Ben 10, Handy Manny o.t.
Eg eri fullgreið yvir, at sjónvarp er dýrt at framleiða, men har má nýtslan onkursvegna setast eftir inntøkuni, eisini um tað merkir, at vit fáa nakrar eitt sindur bíligari framleiddar sendingar. Har eru nógv sera dugnalig fólk í Kringvarpinum, so eg ivist ikki í, at leiðslan fer at finna út av at fáa tað besta burturúr, kanska kunnu tey byrja við at eygleiða Barnaútvarpið?
http://listinblog.blogspot.com/2011/02/ein-glotti-fyri-framman.htmlhttp://listinblog.blogspot.com/2011/12/vit-um-vrp-sendi-milarnar-dannilsisskei.html
Posted by Listin at 9:00 AM
Labels: KP, Vit um vørp


text:
HB fekk bronsu í Dana Cup
Dreingir26-07-2013 - Helgi Nielsen
Tað eydnaðist ikki hjá okkara dreingjum at vinna seg í finaluna í Dana Cup. Norska mótstøðuliðið úr Fyllingsdalen í hálvfinaluni í morgun gjørdist ov stórur biti, men okkara tryggjaðu sær so eitt flott bronsupláss
Sambært dystarsøgnini á nudlar.net var talan um sera sterkt mótstøðulið, men okkara høvdu tó onkrar møguleikar í dystinum. Samanumtikið gjørdist tó talan um ein greiðan sigur hjá norðmonnunum, sum skulu møta heimaliðnum úr Hjørring í finaluni. Hinvegin kann einki takast frá okkara. At vinna bronsu í so stórari altjóða fótbóltskapping er óføra flott. Tillukku við tí.
Hini bæði HB liðini fingu seg eisini roynd í kappingini. Talan var um fleiri spennandi dystir, hóast tølini í nøkrum førum kanska siga nakað annað. Alt í alt hevur talan verið um eina spennandi og mennandi kapping fyri okkara dreingir.
Okkara eru nú lidnir í kappingini, og nú fer ferðalagið so at hugna sær í sommerland o.a., til leiðin í annaðkvøld gongur heimaftur við Norrønu. Vit ynskja teimum eina góða heimferð.


text:
Lea og Bjørt á U19 landsliðið
Kvinnur03-09-2013 - Helgi Nielsen
Lea Reginsdóttir og Bjørt Hentze Magnussen eru í dag úttiknar til U19 landsliðið, sum seinni í mánaðinum skal til Turku í Finnlandi at kappast
Talan er um eina undankapping til EM, har okkara skulu dystast móti Kekkia, Moldova og vertunum úr Finnlandi. Millum leikararnar, sum landslíðsvenjararnir John Petersen og Ingun Hansen hava úttikið eru okkara málverji Lea Reginsdóttir og verjuleikarin Bjørt Hentze Magnussen.
Vit ynskja Leu, Bjørt og hinum tillukku við úttøkuni og ynskja liðnum góðu eyðnu í kappingini.


text:
Teldan mundi brent saman hjá Bartali uppi á balkongini í gjár, og tí brúka vit bara hendan eina vinkulin í dag. Orsaka forrestin seinkingina; onkur (les: eg) hevði misskilt tíðarætlanina.
6 thoughts on “Beinleiðis úr høllini – sunnumorgun”
-
eg veit ikki heilt hvussu tad er hja tykkum men her hja mær riggar streamingin ikki,
-
Vónandi var tað bara tí at einki samband var í áðni, tí at eg mátti genstarta kagan, men møguliga er tað okkurt enn meira seriøst. Høvdu trupulleikar við at síggja tað sjálvi her fyrr í morgun, sum gjørdi at eg tá genstartaði manuelt.
-
Alt sá út til at koyra, men hatta ‘broadcastið’ sást so ikki her í høllini. Vónandi er trupulleikin ‘bara’ at vit brúka ov nógva bandbreidd í høllini, sum vit so kunnu minka um við til dømis ikki at hyggja at hasum vevkameranum higani (hví skulu vit jú tað ?… vit hava jú alt í “full format veruleika” 🙂
-
-
Orsaka so miriliga at sambandið fer í heilum. Her er okkurt við hesum uploadaranum sum ikki riggar heilt eftir ætlan, so at kagin hjá mær regulert crashar. Hartil hava vit møguliga trupulleikar við internetsambandinum eisini, sum ger at stígur kemur í.
-
Her í Keypmannahavn hava vit heldur einki sæð! Tað riggaði fínt um 10-tíðina (danska tíð), men so frysti myndin. Annars viðv. LiveTiming…..er tað við vilja, at vit bara síggja kappingarnar hjá kvinnunum? 😉 Kappingar nr. 32 400 bl., 36 100 rygg, 38 200 firvald og kapping nr. 42 4×50 frí hjá monnum vóru slett ikki á LiveTiming…..myndin steðgaði upp aftaná seinasta riðilin í kvinnu-kappingini, og so fór tað ikki í gongd aftur fyrr enn næsta kvinnukappingin byrjaði…..hetta sæst eisini á úrslitalistanum á LiveTiming, har júst hesar kappingarnar, sum eg havi nevnt, mangla.
-
hatta er i ordan vid livetiming, grundin til at tú ikki sá hasar kappingarnar er tí at tær verda svomnar direkta sum finala i kvøld av tí at tad eru færri enn 6 svimjarar tilmeldadir. men haraftur imóti er handan live streamingin eitt sindur svikalig i løtuni sum rókur longu hevur kunngjørt. Tó var tad harmiligt at man ikki ordiligani fekk sæd tær sídstu kappingarnar . men vónandi riggar tad aftur til i kvøld


text:
Í dag er Felagið føroyskir sjúkrarøktarfrøðingar farið til samráðingar um ein nýggjan sáttmála við Lønardeildina hjá Fíggjarmálaráðnum.
Talan er um tað felagið við einum tí størsta einstaka starvsbólkinum, ið nú samráðist við landið. Nýggjur sáttmáli skuldi koma í gildi 1. oktober í fjør, men so kom løgtingsvalið í vegin, og avgjørt varð at útseta samráðingarnar. Tær broytingar, sum verða gjørdar í sáttmálanum, vera tó at galda afturvirkandi.
Felagið føroyskir sjúkrarøktarfrøðingar leggur stóran dent á at lyfta lønarlagið hjá sjúkrarøktarfrøðingum hesa ferð. Málið er at koma upp á somu løn sum starvsfelagarnir fáa í grannalondunum, sigur Óluva í Gong við Kringvarpið.
Eftir at eldraøkið var lagt til kommunurnar og nógvir limir arbeiða hjá kommunum, hevur Kommunala Arbeiðsgevarafelagið avgjørt at fylgja sáttmálanum millum sjúkrarøktarfrøðingarnar og Fíggjarmálaráðið, skrivar Felagið sjúkrarøktarfrøðingar á heimasíðu sínari, og sostatt verður hetta eisini partur av samráðingunum.


text:
Vit kunnu alt, bert vit sjálvi vilja - og fáa ta røttu hjálpina
HH-Support hevur týtt alla skipanina til føroyskt, og við vælvild frá Grunninum Føroysk Teldutala eru føroysku røddirnar Hanna og Hanus nú tøkar í føroysku útgávuni saman við eina rúgvu av øðrum útlendskum røddum.
Skúlar og virkir kunnu tekna fasta avtalu, og privatbrúkarar kunnu keypa til ognar.
87,97%
av skúlanæmingunum í Føroyum kunnu nú brúka
CD-ORÐ
Her vísa vit skriftslagið OpenDyslexic, serliga vælegnað orðblindum
Latið okkum sniðgeva heimasíðu tykkara við sera lætt umsitiligu skipanini
og til allar miðlar
Eg havi fyrr skrivað um forrit til at týða talu til tekst, á enskum Speech To Text, og ... Les meiraBlind Lurta - Deyv Lesa
Endamálið við lesing og skriving er fleirtáttað. Tað veri sær at kunna ogna sær vitan, ... Les meiraOrðblindnisráðstevnan 2017
Var á ráðstevnu á Hotel Føroyum fyri orðblindum 17. mai. Hendan ráðstevnan var sera áhugaverd, ... Les meiraFunktionalitetur / Sniðgeving
Ein heimasíða er eitt hent amboð. Hon virkar sum ein sýnisgluggi fyri fyritøkuna ella ... Les meiraØll innlegg
HH-Support - Tlf. +298-515091
Hvannkrókur 7A - 100 Tórshavn
info@hh-support.com


text:
Stór útgávukonsert við Jens og Kristel Lisberg
Leygarkvøldið 12. apríl kl. 20.00, verður rimmar útgávukonsert við Jens og Kristel Lisberg í ítróttarhøllini á Skála. Á skránni verður millum annað country, gospel og kærleiks sangir.
Umframt løg av nýggju fløguni so sum Special woman, Please relase me, sum eru nógv spældir uttanlands, verða ymisk føroysk løg sungin. Umframt nógvar kendar enskar sangir fara tey at føra fram ymisk føroysk løg. Møguleiki verður at keypa signerðarar fløgur av Jens Lisberg.
Tað eru fimm ár síðani, at tey høvdu konsert á Skála, og tá var tiltakið sera væl eydnað. Høllin var stúgvandi full av fólki, sum hugnaðu sær. Konsertin fekk sera góð ummæli í fjølmiðulum. Hesaferð verður eins og tá fleiri av okkara bestu tónleikararum við, James Olsen trummur, Kim Hansen klaver, Jákup Zachariassen steel dobro gittar, Petur Háberg Jacobsen rytmu gittar, Krístoffur Mørkøre bass og Ólavur Øster gittar. Kór Barbara á Tjaldrafløtti, Sigga, Malan Hansen og Fríðgerð Ellefsen. Marner Lisberg verður gestasangari.
Kristel dóttir Jens, sum tá sang sera væl, hevur ment seg enn meira. Hon hevur tilvitað valt skúlan
framum, men hevur tó alla tíðina miðvíst arbeitt við sangvenjingum. Kristel kemur at geva fløgu út seinni, um tað verður uttanlands ella heima, er enn ikki avgjørt.
Við hesum tónleikararum saman við Jens Lisberg, sum eru uttan iva teir bestu í Føroyum innan fyir sítt øki, verður lagt upp til eitt sera gott kvøld.
Fyrireikararnir leggja stóran dent á at høllin verður hugnalig, og fólk fáa ein góða konsert.
Ágóðin av konsertini fer til rakstur hjá Skála ítróttarfelag.
Atgongumerkir fáast í Bakaríinum á Skála, Hjá Jórun í Klaksvík, Kunningarstovini í Havn og í Kunningarstovuni í Runavík. Kostnaðurin fyri atgongumerki er 230,- kr, íroknað er stórt kakuborð við te og kaffi í steðginum.
Hetta kvøldið bjóðar kafeteria á Skála tað stóra kalda borðið við bæði køldum og heitum rættum, møguleiki er eisini at keypa sær drykkjuvørur afturvið. Kostnaður fyri kalda borðið er 225,- kr. og kunnu fólk tekna seg áðrenn 9. apríl á tlf. 507179.


text:
Fyri nøkrum vikum síðani, vóru eg og kona mín uppi í Norðurlandahúsinum og fingu okkum ein døgurðabita (læt meg bara siga at kalda borið í kantinuni er av tí besta). Sum vit ótu varnaðist eg millum fólki, ein mann sum á skjúrtuni gekk runt við einum krossi, í einum forboðskelti.
Persónliga havi eg einki stórvegis ímóti skeltum og ymiskum boðskapum stavaðum á okkara klædanplaggið. Men í Føroyum, at ganga runt við einum krossi í einum forboðskeltið, er hetta ikki eitt sindur ótonkt, ella hvat? Sum ungur og radikalur í mínari kristnu trúgv, gekk eg mangan við kristnum skjúrtum, sum umboðaðu tað sum eg í mínari hugsan gekk inn fyri, tí kristnu trúnna; men aldrin nakað niðraði ella nakað sum gekk ímóti øðrvísi hugsandi. Tað fyrsta mær kom í huga, var tað, sum tyktist mær at verða ótoleranti holdningurin, at hava fyri neyðini at byggja sítt lív og sín gerandisdag uppá ein anti-holdning. Mær kom í huga samtaluna millum SSarnir Reinhard Heydrick, Heinrick Muller og Adolf Eichman í filminum 'Conspiracy', har samtalan snúði seg um endamálið við lívinum, tað var, um lívið mundi verða vert at liva, bara so leingi ein hevði okkurt bevíst at hata og so leingi lív og dagligi holdningurin kundi byggja á hetta ávísa hatri. Eg hugsaði, hvat fyri eitt rættsigta menniskja fer at ganga runt við einum skelti á bringuni, sum bevíst sýnir hatri og forboð av krossum? Ivaleyst kunnu vit peika á ræðuleikar, framdir undir krossmerkinum, men hin síðan av sakini má heldur ikki gloymast, at undir krossmerkinum er eisini nógv gott útrætta.
Skilji væl at kristin og eitt nú forsprákarir fyri Amnesti International, ella humanistar í ynskja vælferð menniskjana og eisini samkynd, soleiðis framboða tann boðskap sum bólkar teirra umboða. Men skuldi tað borið so á (fyri at taka eitt dømi), at limir og veljaðir av (læt okkum siga) tjóðveldisflokkinum, ikki høvdu annað at framboða enn propaganda mótvegis Sambandsflokkinum, áttu vit kanska at spurgt okkum sjálvi, hví flokkurin ikki heldur umboðaði sína egnu áskoðan.
Heldur enn at umboða forboð fyri kristnu trúnnið, kundi hesin ateisturin í Norðurlandahúsinum ikki heldur borið runt uppá eitt skelti sum lýsti positivi í eini humanistiskari áskoðan?
Men so sló tað meg, at kanska maðurin bara hevði í huga skilnaðin millum kirkju og statin (havi áður sæð hetta merkið í hesum sambandi). Men hetta gav heldur ikki nakra meingin, nú helt eg ateistar sipaðu til tað, sum teir av órøttum royna at billa okkum inn, er ein neutralur holdningur, har teir ikki hava ynski um at bannað einari trúgv, men (hugsaði eg) hví proklamera ein slíkan holdning alment í ein almennari kantinu? Nei, ivaleyst munda tað verða nóg mikið at draga tað niðurstøðu, at maðurin vildi trúgv og religión, serstakliga kristindómin at langt frá landi skotnan og kanska útruddaðan.
Hetta fekk meg eisini at hugsa um, at hesin ateisturin í veruleikanum, loyvdi sær at vísa eina ótrúliga vanvirðing. Maðurin sum ikki var føroyingur, var uttan iva greiður yvir, at skeltið á skjúrtini fór at provokera fleiri av landsins íbúgvum, vælvitandi at nógvir føroyingar eru kristnir. Havi onkuntíð hoyrt um kristin í absolut skulu býta traktatir út, uttanfyri eini moske, ella slík sum absolut skulu býta út kristnan lesna tá tey samkyndu hava sínar árligu paradir. Sjálvur haldi eg at slíkt førkar seg nærri óneyguðari provokatión. Eg vil tí heldur ikki siga at kristin ongan leiklut spæla í slíkari atferð.
Sum maðurin sat og hevði eina hugnaliga samveru við einum bólki av føroyingum, eru teir nevndir eru teir kendir, hugsaði eg, um hesin fór at sleppa heilt snikkaleysur og uttan kritikki av aftur klettunum? Jú, ivaleyst, føroyingar eru hóast alt eitt rættuliga tigandi og tolsamt fólk og kristin eru sera von við kritik og hava í seinastuni enntá funni seg í, at Kringvarpi uttan mótvegis aftursvar, loyvdi røddum at útpensla kristnar borgarar sum minni ment og køvandi fyri samfelagi. Bara Gud kann ímynda sær rokið, um onkur annar samfelagsbólkur hevði verið úti fyri slíkari almennari niðurgerð.
Ateisturin slapp ivaleyst eisini snikkaleysur, eftirsum tað ikki finst nøkur lóg, sum borgar fyri at kritikkur av kristnu trúnni og Bíbliuni eru lógarbrot; við øðrum orðum var eingin grund til (hjá nøkrum) at gera seg inná mannin og tað haldi eg er sera jaligt; sat at siga tykti mær heldur synd í honum.
Hetta fekk meg tó at hugsa. Hevði eg sloppi heilt snikkaleysur gjøgnum Evropa við einum skelti ella einari tekning á jakkunum sum antin kritiseraði ella bannaði Darwin? Ella hvat nú um ein kristin hetja í eini skúlakantinu dittaði sær at drekka úr einum anti-darwin krússi? Kundi slíkt loypt slíka øsing at viðkomandi vildi uppliva mótgangin? Hetta ljóðar kanska sum ein paranoidur spurningur, men mong kristin í taka hægri lestur kenna seg atsøkt, orsaka av at heimsmynd teirra hesum viðvíkjandi, ikki hugar forsprákarum fyri Darwinistisku menningarlæruni. Mong av hesum sleppa heldur ikki snikkaleys.
Sum støðan er í løtuni vildu tað kanska verið fá sum høvdu hatta sær, at borið uppá ein slíkan boðskap á klæðunum í einum almennum skúla ella stovni. Tað sum verri er, eftirsum Europa tingið hevur úttala seg um kritik av menningarlæruni sum brot á mannarættindini, tað vil siga sum eitt álvarsamt brotsverk, veit eg heldur ikki, um hevði tora at borið uppá eitt slík skelti á eini ferð gjøgnum Evropa.
So, hvar liggur nú tollynti, frælsi at úttala seg, frælsi at granska og at taka eina akademiska niðurstøðu? Alt meðan kristin verða útpensla sum ótollynt og negativ, eru tað neyvan hesi sum renna runt við forboðskeltum; men heldur ikki eru tað hesi sum sleppa snikkaleys.
--------------------------------------------------------------------------------------------------------
Eivind Ortind Simonsen gjørdi sær tann beina, at vísa á, at talan er um Europa Tingið, ikki ES Tingið (veit ikki hvat eg havi havt í huganum). Vit takka Eivind fyri tað rættingina.


text:
Við árslok 2015 vóru 65,3 milliónir fólk antin flóttar. Tað sigur flóttafólkastovnurin hjá ST, UNHCR. Hetta er ein vøkstur á 5 milliónir fólk eftir einum ári.
Hetta merkir, at fyri hvørji 113 fólk er eitt flóttafólk, sigur flóttafólkastovnurin hjá ST. Samstundis stúrir flóttafólkastjórin hjá ST fyri, at ein øktur fremmandahatur hevur fingið fastatøkur í Evropa. Fólkaflytingin í Evropa er tann størsta síðan seinna heimsbardaga, og tað hevur ført til størri undirtøku fyri víðgongdum bólkum ytst á høgraveinginum, sigur ST.
Í sínari ársfrágreiðing, sum kemur á árliga flóttafólkadegnum, sigur ST tað vera fyrstu ferð, at talið á flóttafólkum um allan heim fer upp um 60 milliónir fólk. Meira enn helvtin av øllum flóttafólkunum koma úr einans trimum londum, tey eru Sýria, Afganistan og Somalia.
Hóast stórt fokus er sett á flóttafólkakreppuna í Evropa, vera 86 prosent av øllum heimsins flóttafólkum hýst í londum, har inntøkan er antin miðalstór ella lág. Turkaland er tað landið, ið hýsir flest flóttafólkum, síðan koma Pakistan og Libanon næst á listanum.
Fleiri enn 1 millión flóttafólk komu til Evropa síðsta ár, sambært International Organisation for Migration (IOM), men onnur seta hetta talið nógv hægri.
Málið hjá flestu flóttafólkunum, sum koma til Evropa, er í flestu førum ríkaru londini norðarlaga, so sum Týskland og Svøríki.


text:
HTU – Heilsa Trygd og Umhvørvið
Endamál við HTU hjá Runavíkar kommunu, er at skipa heilsu, trygd og umhvørvi fyri starvsfólk í fastar karmar eftir ásetingum frá Arbeiðseftirlitinum.
Arbeiði byrjaði á várið 2013, tá starvsfólk vóru skipaði í trygdarbólkar. Síðani hava trygdarumboð og leiðsluumboð verið á skeið innan heilsu, trygd og umhvørvi.
Málið hjá Runavíkar kommunu er at áhaldandi bøta um heilsu, trygd og umhvørvi á starvsfólkaøkinum og fyri borgarar sum heild.
Nøkur av málunum fyri 2015/2016:
At øll nýggj starvsfólk hjá kommununi hava verið á skeið í eldsløkking.
At øll nýggj starvsfólk innan barnaansing fáa skeið í fyrstuhjálp til børn.
At hesi starvsfólkabólkar fáa fyrstuhjálparskeið: húsavørðar, forskúla-lærarar og námsfrøðingar, vaskifólk og bókavørðar.
Keyp og uppsetan av hjartastoytarum at uppseta í Søldarfirði og Rituvík.
Nøkur av málunum fyri 2013/2014:
At øll starvsfólk hjá kommununi hava verið á skeið í eldsløkking.
At øll starvsfólk innan barnaansing fáa skeið í fyrstuhjálp til børn.
At øll starvsfólk innan kommunala verkstaðið, vatnverkið, gravarin og Runavíkar havn fáa fyrstuhjálparskeið.
Keyp og uppsetan av hjartastoytarum til skúlar og ítróttaøki.


text:
Gransking á skránni á fakdegi hjá fysioterapeutum
Leygardagin 12. september skipaði Fysioterapifelagið fyri fakligum degi fyri limir felagsins.
Á skránni var m.a. kunning um møguleikarnar hjá fysioterapeutum at fara undir gransking í Føroyum. Høvi var nýggi stuðulsmøguleikin á heilsuøkinum, sum er komin við fænum úr Sjúkrakassagrunninum.
Annika Sølvará, stjóri í Granskingarráðnum, hevði eitt upplegg og síðani vóru spurningar og kjak.
Annika legði út við at tosa um, hvat gransking er og hví fólk fara undir at granska. Síðani greinaði hon meira ítøkiliga, hvørji krøv eru til gransking og granskingarverkætlanir og hvør setir krøv. Her er talan um akademisk krøv frá starvsfeløgum og tíðarritum, um krøv frá myndugleikum sum verða umsitin av Dátueftirlitinum og Vísindasiðsemisnevndini, og um krøv frá teimum, sum fíggja, t.d. Granskingarráðnum.
Síðani varð tosað um møguligar verkætlanir á fysioterapiøkinum, sum ikki hevur siðvenju at luttaka í granskingarverkætlanum í Føroyum. Hvørji øki eru áhugaverd og hvussu ber til at fara undir nýggjar verkætlanir. Hvat er tað fyrsta at hugsa um og hvar kann hjálp fáast. Annika kunnaði um møguleikan at søkja um stuðul til smærri kanningarverkætlanir frá Høvuðsøki 1 úr Sjúkrakassagrunninum. Her kann talan verða um stuðul upp til 400.000 kr. Er talan um størri verkætlanir, ber til at søkja Høvuðsøki 2.
Áhugin fyri hesum møguleikanum var stórur og kjakast varð dúgliga. Heitt varð at enda á áhugaði um at seta seg í samband við Granskingarráðið fyri at tosa neyvari um ítøkilig hugskot og ætlanir.
Tiltakið var væl vitjað. Umleið 30 fólk vóru til fakdagin, sum varð hildin í Skúlanum við Løkin.
Um onnur fakfeløg ella áhugafeløg eru áhugað í at hoyra um møguleikarnar fyri stuðli til verkætlanir frá Høvuðsøki 1, eru tey væl komin at seta seg í samband við Granskingarráðið.
Les meira um stuðulsmøguleikar úr Sjúkrakassagrunninum her
Á myndini eru Annika Sølvará, stjóri í Granskingarráðnum, og Augusta Mikkelsen, forkvinna í Fysioterapifelagnum.


text:
Sundalagsmenn eru við at blíva ein verulig marra fyri okkum. Men fyrr enn vit byrja at taka teir seriøst, kunnu vit ikki vænta at fáa nakað burturúr.
Hví vit ikki megna at halda eini 2-0 hálvleiksleiðslu, kunnu bara okkara menn og fólkini á beinkinum siga okkum, men dagur og nátt er eitt hugtak sum kemur til hugs. Eitt sjálvmál og gott skot frá Róki var annars úrtøkan í hálvleikinum.
Eitt korter og tvey hornaspørk inni í seinna hálvleiki so var javnleikur. Móti endanum kontraðu gestirnir og Arnbjørn gjørdi aftur tað ljóta móti barndómsfelagnum.
Frá 2-0 til 2-3 er bara ein staðfesting av, at vit eru ikki betur enn tað sama, og at trøini ikki vaksa inn í himmalin.
Vit mugu bara taka hetta við okkum og herja á aftur tá vit, um 14 dagar, skulu inn á Skála.
KOYR Á, HB!!!!
HAGTØLINI
Effodeildin, 25. umfar sunnudagin 1. oktober 2017 kl. 15.00 í Gundadali
HB – EB/Streymur 2-3 (2-0)
1-0 Andras Olsen 21’ (sj.)
2-0 Rókur av Fløtum Jespersen 41’
2-1 Andras Olsen 51’
2-2 Petur Zachariasen 61’
2-3 Arnbjørn T. Hansen 84’
Gult kort: Simun Samuelsen
Liðið: Teitur M. Gestsson – Daniel Johansen, Bartal Wardum, Johan Troest Davidsen (liðsk.), Jógvan Rói Davidsen, Ári Mohr Jónsson, Rókur av Fløtum Jespersen, Símun Samuelsen (Hans Jákup Annfinsson 69), Heri H. Mohr (Sebastian Pingel 61), Adrian Justinussen og Øssur Dalbúð
Óbrúktur eykaleikarar: Mattias Lamhauge – Hjalti K. Djurhuus, Aron L. B. Clementsen og Poul Thomas Dam
Á beinkinum: Sigríður Clementsen, Rasmus Nolsøe, Tróndur Vatnhamar, Uni Nielsen og Heðin Weihe
Dagsins maður: Teitur M. Gestsson
Dómari: Sigurður Óli Þórleifsson
Hjálpardómarar: Jan Hermansen og Georg N. Rasmussen
4. dómari: Eiler Rasmissen


text:
Nevnd
Nevndin hjá IRF er hægsti myndugleikin. Nevndin er umboðað við limum úr teimum seks geografisku økjunum í Føroyum: Norðoyggjar, Eysturoy, Streymoy, Vágar, Sandoy og Suðuroy, hvør við sínum politiska umboði.
Eftir hvørt kommunuval verður nevndin vald av nýggjum fyri fýra ár, við limum úr kommunustýrunum.
Nevndin hjá IRF
Ársaðalfundurin hjá IRF
Ársaðalfundur verður hildin á hvørjum ári fyri 1. mai. Á fundunum hava allar limakommunurnar høvi at møta, við hvør sínum umboði.
Leiðsla
Stjórin hevur saman við umsitingarleiðaranum og umhvørvisleiðaranum dagligu leiðsluna av IRF.


text:
Í morgin verða nýggju ljóðdempandi hurðarnar loksins uppsettar í nýggju musikkstovunum í Vágs Skúla. Harvið fær Suðuroyar Musikkskúli trý nýggj, góð undirvísingarhøli í Vági. So nú ber aftur til hjá okkum at hava vanliga undirvísing við fleiri næmingum í senn í Vági frá og við mánadegnum 11. september. Verið vælkomin í nýggju, snotiligu hølini í Vági!
Vegna Suðuroyar Musikkskúla
Kári Jacobsen, leiðari
So er summarfrítíðin liðin, og vit vóna at tit hava havt eitt gott summar. Eitt nýtt musikkskúlaár stendur fyri durum.
Lærarar okkara seta seg sjálvir í samband við hvønn einstakan næming, og kunna teir um nær og hvar teir skulu møta til undirvísing hetta skúlaárið. Onkrir lærarar byrja hesa vikuna, aðrir í næstu viku.
Í Vági eru nýggju hølini í Vágs Skúla ikki heilt til reiðar at taka í nýtslu enn, men um 1-2 vikur skuldi verið klárt.Tað merkir at undirvísingin í Vági byrjar umleið 1. september. Tit frætta nærri um hetta.
Vit eru fegin um at kunna bjóða tveimum nýggjum lærarum vælkomnum í ár. Tað eru Ari Bjarkason, sum fer at undirvísa í træblástri og Tróndur Enni, sum fer at undirvísa í messingblástri.
Kunnandi foreldrafundur fyri øllum foreldrum/avvarðandi at næmingum á Suðuroyar Musikkskúla verður væntandi í fyrstu viku í september, tá frálæran er byrja allastaðni. Tíð og stað verður lýst seinni.
Vit gleða okkum at síggja næmingarnar aftur!
Við tónleikakvøðu og vegna Suðuroyar Musikkskúla
Kári Jacobsen, leiðari
Umleið 160 fólk høvdu leitað sær innar í Seglloftið í síðstu viku, tá ið Suðuroyar Musikkskúli helt árligu summarkonsert sína. Hópin av royndum og minni royndum næmingum vóru ófør og djørv at framføra, og áhoyrarnir sótu hugtiknir og lýddu á.
Aftaná var borðreitt við trý-rættirs matskrá, har høvi var hjá foreldrum, næmingum og lærarum at práta og hugna sær saman. Vælvitjaða og hugnaliga summarkonsertin hjá Suðuroyar Musikkskúla við mati aftaná, er við at gerast ein siðvenja, har tað í stórum legst afturat við luttakarum ár undan ári.
Hjartans tøkk allir tit fittu og dugnaligu næmingar, sum framførdu so lystiliga, og takk til øll tykkum mongu sum komu at lýða á!
Týsdagin 30. mei kl 17 verður summarkonsert hjá Suðuroyar Musikkskúla á Seglloftinum! 🙂 Okkara dugnaligu og hugagóðu næmingar fara at spæla fyri okkum, og aftaná verður hugni við nátturða og samveru millum næmingar, foreldur og lærarar. Tað er neyðugt at siga frá um mann ynskir at eta við, so vit vita hvussu nógvur matur skal gerast. Send eini boð á tlf 22 33 42 ella eitt teldubræv til sumusikk@gmail.com, og skriva nøvnini á teimum sum koma. Vit gleða okkum at síggja tykkum, møtið fjølment!
Fríggjakvøldið hevði Yngra Orkestur á Suðuroyar Musikkskúla, undir leiðslu av Johan Hentze, konsert saman við Tvøroyrar Hornorkestri á Seglloftinum. Heilt fitt at fólki høvdu leitað sær oman á Seglloftið til hesa hugnaligu løtuna. Okkara hugagóðu næmingar høvdu vant meginpartin av degnum. Hildu væluppibornan pizza-steðg og so aftur at venja. Tey hepnaðust væl við framførsluni, og fagnaðurin var stórur. Takk fyri øll somul, bæði tit sum framførdu og tit sum komu at líða á. Og ikki minst takka vit Tvøroyrar Hornorkestri, undir leiðslu av Tróndi Enni, fyri gott samstarv.
Nakrir av gittarnæmingunum hjá Bo Isholm framførdu á einari lítlari konsert í Framtíðini í Vági í síðsta mánað. Fleiri teirra hava ikki gingið so leingi til gittar, og vóru óførir at bæði framføra sjálvir og spæla saman við øðrum. Ein hugnalig løta hjá næmingum og foreldrum.
Gittar- og klavernæmingar úr Suðuroyar Musikkskúla framførdu so lystiliga í Hvalbiar Skúla í síðstu viku. Skúlin helt eina evnisviku, sum nevndist Utopia, har næmingarnir sluppu at royna vaksnamannalívið, tí skúlastovurnar vóru gjørdur um til bankar, matstovur og annað. Eitt læruríkt og frálíkt tiltak.
Suðuroyar Musikkskúli ger vart við, at í løtuni eru tøk pláss til næmingar í hesum ljóðførum: Gittar, tvørfloyta, klarinett, trombone, saksofon, trumpet, kornet, althorn, baryton, euphonium, tuba.
Meira fæst at vita á heimasíðuni sumus.fo, har tilmelding eisini fer fram.
Suðuroyar Musikkskúli hevði eina stak hugnaliga og væleyðnaða jólakonsert í skúlanum í Trongisvági 6. desember. Okkara óføru næmingar spældu jólasangir av ymsum slagi, bæði sum solistar og í bólkum. Eisini áhoyrarnir fingu brúkt røddina í felagssangunum og aftaná var jólahugni við kaffi og køkum. Hjartans takk øll tit mongu sum komu at líða á, hjálpa til og syngja við, og ikki minst takk til okkara dugnaligu næmingar sum vóru røsk og fitt í allar mátar! 🙂
Fimm óførir næmingar og lærarar teirra framførdu ljómandi blásaratónleik í Sumba í dag, tá minnisvarði teirra sjólatnu varð vígdur og avdúkaður. Eitt hugnaligt og væleyðnað tiltak.


text:
Eftir fjórðngsfinalurnar í Løgmanssteypinum er greitt, at bæði grannarnir fyri sunnan og vit eru víðari til hálvfinalurnar.
Hetta er frálíkt, men hest eru teir hvítu fegnari um sína fjórðingsfinalu enn vit. Teir varpaðu Víking úr kappingini, meðan vit, við neyð og deyð, megnaðu at basa uppflytarunum úr Sundalagnum.
Skulu vit gera okkum nakra vón um at fáa úrtøku úr dystinum 2. páskadag, mugu vit grava djúp og roynast nógv stinnari enn Skírisdag.
Men, vit gleða okkum almikið til spennandi grannauppgerðina og ynskja øllum hjartaliga vælkomin í Gundadal, okkara leikvøll.
Góðan dyst og Koyr á, HB !!!!
Allir dystirnir í 4. umfari eru hesir:
1404 KÍ – NSÍ
1404 TB/FCS/Royn – Skála
1404 EB/Streymur – Víkingur
1404 HB – B36
1404 ÍF – 07 Vestur


text:
Navnakapping
22. Feb 2012
Tann 1. apríl í ár letur nýggi dagstovnurin á Fossánesi upp. Dagstovnurin fer at rúma børnum í vøggustovu- og...
les meir
Viðareiðis kommuna við í barnaverndarsamstarvið í Norðoyggjum
07. Jan 2012
Stutt undan jólum gjørdist Hvannasunds kommuna partur av samstarvinum um barnaverndartænastuna í Norðoyggjum, og 5. januar 2012 skrivaði eisini Viðareiðis kommuna undir sáttmálan, sum við...
les meir
Spillivatnsætlanin hjá Hvannasunds kommunu góðkend
04. Jan 2012
Við hesum verður boðað frá, at Umhvørvisstovan hin 09.12.2011, sambært §18, stk. 2 í løgtingslóg nr. 134 frá 29.oktober 1988 um umhvørvisvernd, við seinni broytingum,...
les meir
Størv
27. Des 2011
Námsfrøðingar og hjálparfólk til nýggja dagstovnin á FossánesiErt tú ágrýtin, elskar at royna okkurt nýtt, dámar at skapa ein spennandi og mennandi gerandisdag og...
les meir
Gleðilig jól og gott nýggjár
21. Des 2011
Øllum verður ynskt eini gleðilig jól og gott nýggjár. Skrivstovan er stongd millum jóla og nýggjárs, men ringjast kann til skrivaran á tlf. 23...
les meir
Skattalistin
08. Des 2011
Skattalistin fyri 2010 liggur frammi til alment eftirlit á kommunuskrivstovuni í vanligari upplatingartíð frá 8. desember til 22.desember, báðir dagar íroknaðir. Skrivstovan er opin mánadag...
les meir
Hugnakvøld fyri borgarar 60 ár og eldri
08. Des 2011
13. desember kl. 19:00 Á Hotel Norð á Viðareiði Aftur í ár bjóða Hvannasunds- og Viðareiðis kommuna sínum borgarum, sum eru fyltir...
les meir
Jólatræið verður tendrað
07. Des 2011
Jólatræið í Hvannasunds kommunu verður tendrað uttanfyri gamla skúla leygardagin 10. des. kl. 16:00. Livar Nysted heldur røðu, felagssangur og manskór syngur. Tá ið træið...


text:
Samanbera vit við onnur lond í Europa, er parttíðararbeiði meira vanligt í Føroyum enn flestu aðra staðni. Hetta er %-partur av teimum, ið eru arbeiðsvirkin - menn og kvinnur - í aldrinum 20-64 ár. Parttíð er undir 35 tímar um vikuna.
Hjá kvinnum eru tað bert í tveimum av hesum 34 londunum - Sveis og Niðurlondum - at lutfalsliga fleiri arbeiða niðursetta tíð enn í Føroyum. Í Íslandi er talið 29% samanborið við tey 51% í Føroyum.
Hjá monnum er munurin ikki so stórur millum londini. Tó eru tað bert fimm lond av teimum 34, har fleiri arbeiða niðursetta tíð, enn í Føroyum. Tað eru Svøríki, Noreg, Írland, Sveis og Niðurlond. Samanbera vit við Ísland, er tað 8% hjá teimum og 11% hjá okkum.
Fleiri hagtøl her


text:
Tann 23. november 2011 eru 45 ár liðin síðani Fimleikafelagið Støkk varð stovnað. Felagið hevur í dag yvir 600 íðkandi limir í øllum aldri.
Søgan
Fimleikafelagið Støkk varð stovnað 23. novembur í 1966. Stovnararnir vóru Jóhanna og Kaj Aage Troest og Svava og Johan Kjeld. Teir báðir, Kaj Aage og Johan, sum báðir eru úr Havn, vóru vanir at gera fimleik, og tá teir nýgiftir og nýútbúnir lærarar komu á Skálafjørðin at búgva, ynsktu teir framhaldandi at gera fimleik. Teir avgjørdu síðani at seta fimleikafelag á stovn. Nakað av fimleiki hevði verið á staðnum frammanundan, men fimleikurin var ikki skipaður í nakað felag. Síðani 1966 hevur fimleikafelagið Støkk verið virkið allatíðina, og ein av stovnarunum, Jóhanna Troest, hevur verið virkin í felagnum øll hesi árini.
Felagið í dag
Felagið hevur í dag yvir 600 aktivar fimleikarar í øllum aldri. Felagið leggur stóran dent á, at øll skulu hava møguleika at íðka fimleik. Breiddarfimleikurin fyllir tískil nógv í felagnum, og harumframt verður nógv orka løgd í kappingarfimleikin, bæði innan estetiska- og reiðsskapsfimleikin. Størsta avbjóðingin hjá felagnum, hesi seinastu nógvu árini, hevur verið at hýsa øllum teimum mongu fimleikarunum. Í løtuni verður vant í fimm hallum, so tað er at gleðast um at Runavíkar kommuna væntandi setur spakan í eina nýggja størri fimleikahøll á vári 2012.
Forkvinna í felagnum, tey seinastu mongu árini, er Jastrid Weihe.
Móttøka og Fimleikafagnaður
Í samband við at tað eru liðin 45 ár síðan felagið varð stovnað, verður skipað fyri móttøku mikudagin tann 23. nov. 2011 frá kl. 17.00-19.00 í kantinuni í skúlanum við Løkin . Okkurt leskiligt verður bjóðað til matna, og kl. 18.00 verður framførslan hjá Støkk av Fimleikafagnaðinum 2011, sum felagið fyrr í hesum mánaði vann, framførd í Løkshøll. Øll eru hjartaliga vælkomin!


text:
Tíðindi
Heimsbønarvika 2018
Í sambandi við heimsbønarvikuna, byrja vit árið 7. januar við einum bønarmøti har tað verður skipað fyri bønargongu.
Síðan halda vit fram við bøn í vikuskiftinum 12. – 14. januar. Hesar dagarnar verður møguleiki at biðja fyri tí sum liggur einum á hjarta, umframt, at tikið verður í bønarevnini sum eru í faldaranum, sum Evangelisk Alliance gevur út í samband við heimsbønarvikuna
Bønarløturnar fríggjadagin 12. januar og leygardagin 13. januar verða kl. 20. Sunnudagin 14. januar verður bønarløta aftaná taluna á møtinum kl. 18.
Øll eru hjartaliga vælkomin.


text:
Meira enn 500 ung hava higartil havt møguleika at taka lut í Ungum í Føroyum síðan fyrstu stevnuna í 2001. Nógv teirra meira enn enn eina ferð. Vit hava biðið tey siga okkum frá, hvussu teirra uppliving var.
Bjarni Falkvard Joensen hevur verið fastur fúsur á Ung í Føroyum síðani 2010. Her eru hansara UíF-tankar:
“Ung í føroyum 2010!
Eg var 17 ár og luttók í Ung í Føroyum 2010, eg var so heppin at sleppa í verksmiðuna Tónleikur! Eg kom at møta nógvum fittum og dunaligum luttakarum. Okkara verksmiðjuleiðarar vóru Lena Andersen og Nichlas Johannesen. Tey lærdu okkum at skriva sangir, byggja løg og framføra!
Av tí eg var 17 ár fyrstu ferð eg tók lut á UíF, slapp eg bara einaferð at vera luttakari. MEN! eg havi verði ein partur av Ung í Føroyum síðani, ikki sum luttakari, men sum stórasystkin. Ung í Føroyum er altíð spennadi og læruríkt!”


text:
Kjakansari: Dionysus
Kári á Rógvi segði :Sjálvstýrisflokkurin fer at nýta høvið eisini at profilera summi av frálíku valevnunum á tilstundandi løgtingsvalinum, teirra millum eru Kristianna Winther Poulsen, Karl A. Olsen, Jóanes N. Dalsgaard og teir ungu Dávur í Dali og Teitur Vágadal umframt landsnevndarformaðurin Jan. A. Joensen.
FlóvinE segði :
Verður talitíðin sostatt brúkt at føra løgtingsvalstríð? Ætla tit ikki á Fólkating?
Kári á Rógvi segði : serliga ikki tvey ið allasomlutíð mótsiga hvør øðrum og mótsiga landsstýrinum.
Fiskari segði :Kári á Rógvi segði : serliga ikki tvey ið allasomlutíð mótsiga hvør øðrum og mótsiga landsstýrinum.
So tú ælar ikki at mótsiga teimun ið mótsiga tær? jaja áhugavert.
Kári á Rógvi segði :Soleingi vit eru í samveldi við DK eiga vit at møtast á líkafóti - ikki sum 2 av 179 -
Viðmerkjarin segði :Sigast kann, at vit eru ikki heilt á líkafóti við danir. Vit hava betur umboðan í samsvar við fólkatalið!
Kári á Rógvi segði :Viðmerkjarin segði :Sigast kann, at vit eru ikki heilt á líkafóti við danir. Vit hava betur umboðan í samsvar við fólkatalið!
Skeivt.
Líka umboðan er sum á ríkisfundi: 1 úr GL, 1 úr FO, 1 úr DK - og forum skiftir landanna millum.
Líka umboðan er sum út útnorðurráðnum: 6 úr GL, 6 úr FO, 6 úr ÍS - og forum skiftir landanna millum.
Líka umboðan er sum undir Fællesforfatningen ið stóð OMANFYRI donsku grundlógina 1855-1864.
Osfr...
Kári á Rógvi segði :Viðmerkjarin segði :Sigast kann, at vit eru ikki heilt á líkafóti við danir. Vit hava betur umboðan í samsvar við fólkatalið!
Skeivt.
Líka umboðan er sum á ríkisfundi: 1 úr GL, 1 úr FO, 1 úr DK - og forum skiftir landanna millum.
Líka umboðan er sum út útnorðurráðnum: 6 úr GL, 6 úr FO, 6 úr ÍS - og forum skiftir landanna millum.
Líka umboðan er sum undir Fællesforfatningen ið stóð OMANFYRI donsku grundlógina 1855-1864.
Osfr...
Kjakarar til staðar her: No registered users


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Author Archives: admin
NJM 2008 í Svøríki
Norðurlendska kappingin (NJM) verður í ár í Svøríki, í døgunum 6. og 7. december. Kappingin er í Södertälje, sum liggur uml 30 km uttan fyri Stockholm. Luttakarnir eru gentir sum eru føddar 1993-1994 og dreingir føddir 1991-1992
Kravtíðir til NJM 08
Her eru kraviðirnar sum setta eru til NJM 2008. Hetta er samstundis kravtíðir, sum eru galdandi fyri at seta junior met, nú nýggja bólkabýti er sett í verk. 50m 100m 200m 400m 800m 1500m Firvald gentur 0:30,79 1:11,33 2:34,58 Firvald … Continue reading
Venjaraskeið
Skeið fyri venjarum, hjá børnum og ungum – Ítróttur fyri børn og ung. Skeiðið verður 19 og 20 september 2008 í ÍSF-húsinum. Fríggjakvøldið 19/9 frá kl. 18.00 til 21.00 og leygardagin 20/9 frá kl. 9.00 til 17.00. Evni: – ítróttarpædagogikkur … Continue reading
Kalendarafundur
Sum fyrr fráboða, verður kalendarfundurin í ár á Hotel Norð á Viðeriði. Vit møtast fríggjakvøldi kl 19,30. Tey í hava tørv á gisting mugu siga fra innan mikudagin til formannin á mail: pal-zis@olivant.fo
FM 2008
FM í svimjing í ár, varð sum kunnugt sent beinleiðis á Rás 1 hjá Televarpinum um vikuskiftið. Nú er møguligt at ogna sær hesar sendingar á fløgu, og kunnu tær keypast frá Svimjisambandi Føroya. Talan er 3 fløgur, sum kunnu keypast fyri kr. 250,- Hevur hetta tykkara … Continue reading
Heilsan
Í samband við FM 2008 og at altjóða svimjisambandið fyllir 100 ár í ár, hava vit fingið hesa heilsan frá FINA forsetanum. Kæru arbeiðsfelagar og vinir. Í 2008 hátíðarheldur FINA 100 ára stovningardagin. FINA varð sett á stovn hin 19.juli … Continue reading


text:
Ingi Samuelsen
04.12.2016 - 23:39
Ítróttur > Ítróttur > Hondbóltur
Sjey máls ósigurin hjá íslendingum móti makedonum í dag vísti seg at verða so mikið dýrur, at hann kostaði íslendingum víðari luttøkuna í HM-undankappingini í kvinnuhondbólti.
Við at vinna við meira enn seks málum móti Íslandi, tryggjaði Makedonia sær víðari luttøkuna saman við Eysturríki.
Vit skrivaðu fyrr í dag her á Portalinum, at Ísland var víðari orsaka av betri málúrtøku.
Tað hevði Ísland eisini, samlað sæð. Men eftir øllum at døma verður gjørt soleiðis upp, at málúrtøkan móti aftasta liðnum – Føroyum – ikki telur við, tá trý lið enda jøvn.
Eysturríki vann sostatt bólkin við +14 málum og +5 tá dysturin móti Føroyum ikki telur við. Ísland hevði +5 mál, men -3, tá dysturin móti Føroyum ikki er við, meðan Makedonia, hóast samlaða málðurtøkan er 0, er betri enn Ísland, -2, tá dysturin móti Føroyum ikki er við.
Sostatt er henda misskiljing vónandi fingin av vegnum.


text:
Metstór luttøka á summarlegunum
24.06.2017 - 08:54 - Kelda: trubodin.fo
Nú er tekningarfreistin til Simbalegurnar, sum byrjaðu í gjár, farin, og undirtøkan, sum er voksin hvørt ár seinastu árini, er aftur í ár sera góð.
Allar legurnar í Nesvík eru fullteknaðar, umframt at fleiri standa á bíðilista. Eisini er ein stór lega á Giljanesi, sum byrjar í dag, og ein lega byrjar mánadagin í Porkeri.
– Hóast undirtøkan í fjør eisini var góð, so setir luttøkan í ár met, og tað er sera gleðiligt at uppliva hetta, sigur Marjan Nielsen, fyrrverandi barna- og familjuráðgevi, men sum hevur verið við til at leggja legurnar í ár til rættis.
Á familjuleguni, sum verður 21. til 24. juli, eru pláss eftir enn. Tilmeldingarfreistin til familjuleguna er 18. juli og møguleiki er at tekna seg her.
Sanglegan “Sanggleði” verður í ár, eins og í fjør, seinna vikuskiftið í heystfrítíðini, skrivar trubodin.fo.